cyanic-selkie/wikianc huggingface dataset:
ಕಂಬಳಿ
ಗದ್ದುಗೆಧಾವಳಿ
ಕರಿಯ ಕಂತೆಯನ್ನು ಮಾಡುವವರು ಗುರುಪರಂಪರೆಯಲ್ಲಿ ಬಂದ ಒಡೆಯರ ಮನೆತನದವರು, ನಾಲ್ಕೈದು ಜನ ಸ್ನಾನಮಡಿಗಳಿಂದ ಉಪವಾಸವಿದ್ದು ಅಚ್ಚಕರಿಯ ತುಪ್ಪಟವನ್ನು ಕೈಯಲ್ಲಿಯೇ ಹಿಂಜಿ ಕೈಯಲ್ಲಿಯೇ ಎಳೆ ಹೊಸೆದು ಅಣಿಮಾಡಿ ವಸ್ತ್ರವನ್ನು ನೇಯುತ್ತಾರೆ. ಇದು ರೇವಣ ಸಿದ್ಧೇಶ್ವರನ ಗರ್ಭಗುಡಿಯಲ್ಲಿ ನಡೆಯುವ ಕೆಲಸ. ಇದೊಂದು ಮೂರು ಮೂಲೆಯ ಉಣ್ಣೆಯ ವಸ್ತ್ರ, ಕಂತೆ ಸಿದ್ಧವಾದ ಮೇಲೆ ಅದನ್ನು ರೇವಣ ಸಿದ್ಧೇಶ್ವರನಿಗೆ ಓದಿಸುವ ಪವಿತ್ರ ಸಮಾರಂಭ ವೈಭವಯುತವಾಗಿ ನಡೆಯುತ್ತದೆ. ಇದಲ್ಲದೆ ಅಚ್ಚಕರಿಯ ತುಪ್ಪಟದಿಂದ ಮಾಡಿದ ಕಂಬಳಿಯನ್ನು ಮದುವೆ ಸಂದರ್ಭಗಳಲ್ಲಿ ಗುರುಗಳಿಗೆ ಪೀಠವಾಗಿಯೂ ಧಾರೆ ಹರವಿಯ ಕೆಳಗೆ ಹಾಸಲೂ ಕುರುಬ ಜನಾಂಗದವರು ಇಂದಿಗೂ ಉಪಯೋಗಿಸುತ್ತಾರೆ.
ಯಂತ್ರಮಗ್ಗಗಳ ಆಗಮನ
19ನೆಯ ಶತಮಾನದ ಆದಿಭಾಗದಲ್ಲಿ ಫ್ರಾನ್ಸಿನ ಜೋಸೆಫ್ ಮೆರಿ ಜಾಕ್ವೆರ್ಡ್ ಎಂಬಾತ ಮೊದಲು ಯಂತ್ರಮಗ್ಗವನ್ನು ಕಂಡಿಹಿಡಿದ. ಅವನ ಈ ಸಂಶೋಧನೆ ತಮ್ಮ ಕೆಲಸಗಳಿಗೆ ಸಂಚಕಾರ ತಂದೀತೆಂಬ ಭಯದಿಂದ ಅವನ ಅಕ್ಕಪಕ್ಕದ ನೇಯ್ಗೆಯವರು ಫ್ರೆಂಚ್ನಗರ ಲೆಯೊನ್ಸಿನಿಂದ ಅವನನ್ನು ಕಲ್ಲುಗಳಿಂದ ಹೊಡೆದು ಹೊರಗಟ್ಟಿದರು. ಜಾಕ್ವೆರ್ಡನ ಯಂತ್ರಮಗ್ಗ ವಿಲ್ಟನ್ ಮತ್ತು ಬ್ರುಸೆಲ್ಸಿನ ನೇಯ್ಗೆಯಲ್ಲಿ ಕ್ರಾಂತಿಯುಂಟುಮಾಡಿ ನೇಯ್ಗೆಯ ವೆಚ್ಚವನ್ನು ಕುಗ್ಗಿಸಿ ಕಂಬಳಿಯ ಬೆಲೆ ಸಾಮಾನ್ಯರಿಗೂ ಎಟಕುವಂತೆ ಮಾಡಿತು. ಇದರ ಪರಿಣಾಮವಾಗಿ ನೇಯ್ಗೆ ಕಂಪನಿಗಳಲ್ಲಿ ಹೆಚ್ಚು ಕೆಲಸಗಳು ಹುಟ್ಟಿಕೊಂಡುವು. ಜಾಕ್ವೆರ್ಡ್ ಸತ್ತ 6 ವರ್ಷಗಳ ಮೇಲೆ ಲೆಯಾನ್ಸಿನ ಜನರು ಅವನ ಹೆಸರಿನಲ್ಲಿ ಒಂದು ಭವ್ಯ ಸ್ಮಾರಕವನ್ನು ನಿರ್ಮಿಸಿದರು. ಈಗಿನ ವಿಲ್ಟನ್ನಿನ ಎಲ್ಲ ಕಂಬಳಿಗಳೂ ಜಾಕ್ವೆರ್ಡ್ ಯಂತ್ರಮಗ್ಗದಿಂದ ತಯಾರಾಗುತ್ತವೆ.
ಮತ್ತೆರಡು ಪ್ರಮುಖವಾದ ಐರೋಪ್ಯ ಸಂಶೋಧನೆಗಳು ಕಂಬಳಿ ಮತ್ತು ಜಮಖಾನೆಯ ಉದ್ಯಮದ ಭವಿಷ್ಯವನ್ನು ಉಜ್ವಲಗೊಳಿಸಿ ಕಾರ್ಖಾನೆಗಳ ಸ್ಥಾಪನೆಗೆ ಪ್ರಚೋದನೆಯನ್ನು ನೀಡಿದವು. 1831ರಲ್ಲಿ ಸ್ಕಾಟ್ಲೆಂಡಿನ ಬರ್ಲಿನ್ ರಿಚರ್ಡ್ ವೈಟೋಕ್ ಎಂಬುವನು ಬಣ್ಣದ ದಾರದ ನೇಯ್ಗೆಯಿಂದ ತಯಾರಿಕಾ ವೆಚ್ಚವನ್ನು ಇಳಿಸುವ ವಿಧಾನವನ್ನು ಜಾರಿಗೆ ತಂದ, ಈ ಬೆಳೆವಣಿಗೆಯನ್ನು ಹಿಂಬಾಲಿಸಿ 1839ರಲ್ಲಿ ಜೇಮ್ಸ ಟೆಂಪಲ್ಸನ್ ಎಂಬುವನು ಪೇಟೆಂಟ್ ಅಕ್ಸಮಿನಿಸಲರ್ ಅಥವಾ ಡಬಲ್ ವೀವಿಂಗ್ ಬೌನಲ್ ಪ್ರೋಸೆಸ್ ಎಂಬ ಹೆಚ್ಚು ತುಪ್ಪಟ ಉಳಿಸುವ ವಿಧಾನವನ್ನು ಕಂಡುಹಿಡಿದ. ಈ ಹೆಜ್ಜೆ ತಯಾರಿಕೆಯ ವೆಚ್ಚವನ್ನು ಮತ್ತೂ ಕಡಿಮೆ ಮಾಡಿದ್ದೇ ಅಲ್ಲದೆ, ಕಂಬಳಿ ತಯಾರಿಸುವ ಯಂತ್ರಮಗ್ಗಗಳಿಗೆ ಉತ್ತಮ ಮಾರುಕಟ್ಟೆಯನ್ನೂ ಒದಗಿಸಿತು.
ವಿದ್ಯುತ್ ಮಗ್ಗಗಳು
ಮೊದಲನೆಯ ವಿದ್ಯುತ್ ಮಗ್ಗ : ಕಂಬಳಿ ಜಮಖಾನೆಯ ಆಧುನಿಕ ದೊಡ್ಡ ಪ್ರಮಾಣದ ಉತ್ಪಾದನೆಯಲ್ಲಿ 1839 ಯುಗ ಪ್ರವರ್ತಕ ವರ್ಷ-ಎರಾಸ್ಟಸ ಬ್ರಿಗ್ಹ್ಯಾಮ್ಬಿಗೆಲೋನ ವಿದ್ಯುತ್ ಮಗ್ಗಗಳ ಸಂಶೋಧನೆ ಆದದ್ದು ಅಂದು. ಮೊದಲನೆಯ ಹಬೆಯ ಯಂತ್ರದಿಂದ ನಡೆಸಲಾಗುತ್ತಿದ್ದ ಮಗ್ಗ ಲೋವೆಲ್ ಮ್ಯಾನುಫ್ಯಾಕ್ಚರಿಂಗ್ ಕಂಪನಿಯಲ್ಲಿ ಮೊದಲು ಸ್ಥಾಪಿತವಾಯಿತು. ಇಲ್ಲಿಯವರೆಗೆ ದಿನಕ್ಕೆ 10-12 ಗಂಟೆಗಳ ಕಾಲ ಒಬ್ಬ ದೊಡ್ಡಾಳು ಮತ್ತು ಒಬ್ಬ ಹುಡುಗ ಕಷ್ಟಪಟ್ಟು ದುಡಿದರೆ 7 ಗಜ ಬ್ರುಸೆಲ್ಸ್‌ ಮಾದರಿಯ ಜಮಖಾನೆಯನ್ನು ನೇಯಲು ಸಾಧ್ಯವಾಗುತ್ತಿತ್ತು.
ಆಕ್ಸಮಿನ್ಸ್ಟರ್ ಮಗ್ಗ
1876ರಲ್ಲಿ ಹಾಲ್ಸಿಯಾನ್ ಕಿನ್ನರನ ಆಕ್ಸಮಿನ್ಸ್ಟರ್ ಸುಧಾರಿತವಾದ ಯಂತ್ರ ಮಗ್ಗ ಈ ಉದ್ಯಮದ ಸುಧಾರಣೆಯಲ್ಲಿ ವಿದ್ಯುತ್ ಮಗ್ಗದಷ್ಟೇ ಪ್ರಮುಖವಾದುದು. ಕಿನ್ನರ್ ಮೂಲತಃ ಮೆಕ್ವೆಟ್ಟೀ ಮಗ್ಗವನ್ನು ಅಲೆಕ್ಸಾಂಡರ್ ಸ್ಮಿತ್ ಅಂಡ್ ಸನ್ಸ್‌ ಸಂಸ್ಥೆಯ ಧನಸಹಾಯದಿಂದ ಅವನ ಸಂಶೋಧನೆಯಲ್ಲಿ ಉತ್ತಮಗೊಳಿಸಿದ. ಆ ಶತಮಾನದ ಕಡೆಯ ಹೊತ್ತಿಗೆ ಇಂಥ ಆಕ್ಸಮಿನ್ಸ್ಟರ್ ಮಗ್ಗಗಳು ದಿನಕ್ಕೆ 40-60 ಗಜ ನೇಯುತ್ತಿದ್ದುವು. ಅದಕ್ಕಿಂತ ಹಿಂದೆ ಇವುಗಳಲ್ಲಿ ಇಬ್ಬರು ದೊಡ್ಡಾಳುಗಳು ಮತ್ತು ಒಬ್ಬ ಹುಡುಗ ದಿನದಲ್ಲಿ ನೇಯುತ್ತಿದ್ದ 1 ಗಜಕ್ಕೆ ಹೋಲಿಸಿದರೆ ನಿಜಕ್ಕೂ ಅದೊಂದು ಕ್ರಾಂತಿಕಾರಕವಾದ ಬದಲಾವಣೆ.
ವಿಶಾಲ ಮಗ್ಗ
ಮೊದಲಿನ ವಿದ್ಯುತ್ ಮಗ್ಗಗಳು ಸಾಮಾನ್ಯವಾಗಿ 27 ಅಂಗುಲದ ಜಮಖಾನೆಗಳನ್ನು ತಯಾರಿಸುತ್ತಿದ್ದುವು. ನೆಲದ ತುಂಬ ಹಾಸಬೇಕಾದರೆ, ನೆಲದ ಉದ್ದ ಮತ್ತು ಅಗಲಕ್ಕೆ ಅನುಗುಣವಾಗಿ ಅವನ್ನು ಸೇರಿಸಿ ಹೊಲೆಯಬೇಕಾಗುತ್ತಿತ್ತು. ಅನಂತರ ವಿಶಾಲ ಜಮಖಾನೆಯ ಮಗ್ಗಗಳು ಜಾರಿಗೆ ಬಂದು ಎಲ್ಲ ರೀತಿಯ ಉಪಯೋಗಕ್ಕೂ ಬರುವ 9-18 ಅಡಿ ಅಗಲದ ಜಮಖಾನೆಗಳನ್ನು ತಯಾರಿಸಿ ಉತ್ಪಾದನೆಯ ವಿನ್ಯಾಸದಲ್ಲಿ ಕ್ರಾಂತಿಯನ್ನುಂಟುಮಾಡಿದುವು. ಈ ಮಗ್ಗಗಳು ಬಣ್ಣ, ನಮೂನೆ ಮತ್ತು ರೀತಿಗಳಲ್ಲಿ ಯಾವ ಬದಲಾವಣೆಗಳನ್ನೂ ಮಾಡದೆ ಸಾಮಾನ್ಯ ಮತ್ತು ಚಿತ್ರಗಳಿರುವ 4 ಅಡಿ ಅಥವಾ ಅದಕ್ಕಿಂತ ಅಗಲವಾದ ಜಮಖಾನೆಗಳನ್ನು ನೇಯ್ದು ವಿಶಾಲ ಮಗ್ಗ ಎಂಬ ಹೆಸರನ್ನು ಪಡೆದುಕೊಂಡವು. ವಿಶಾಲ ಮಗ್ಗಗಳ ಆಗಮನ ಜಮಖಾನೆ ಮತ್ತು ಕಂಬಳಿಗಳ ಅಲಂಕರಣವನ್ನು ಗಮನಾರ್ಹವಾಗಿ ಹೆಚ್ಚಿಸಿದುವು. ಮನೆಗಳ ನೆಲವನ್ನು ಮುಚ್ಚುವ ಉಪಯೋಗ ಸಾಧನ ಮಾತ್ರವಾಗಿ, ಮನೆಯ ಕಸ ತೆಗೆಯುವಾಗ ಮಾತ್ರ ಒದರಲು ಹೊರಗೆ ಬರುತ್ತಿದ್ದ ಜಮಖಾನೆಗಳು ಕ್ರಮೇಣವಾಗಿ ವಿವಿಧ ನಮೂನೆಯ ಮನೆ ಅಲಂಕರಣ ವಸ್ತುಗಳಾಗಿ ಪರಿವರ್ತನೆಗೊಂಡವು. ಅಮೆರಿಕೆಯ ಆಧುನಿಕ ಕಂಬಳಿ ಜಮಖಾನೆ ಉದ್ಯಮಗಳೆಲ್ಲ ಕಲೆಗಾರರು, ವಿನ್ಯಾಸಗಾರರು ಮತ್ತು ಬಣ್ಣಗಾರರಾದ ಕುಶಲ ಕರ್ಮಿಗಳನ್ನು ಹೊಂದಿದ್ದಾರೆ. 1930 ರಿಂದೀಚೆಗೆ ಗೋಡೆಯಿಂದ ಗೋಡೆಯವರೆಗೆ ಹಾಸುವ ದೊಡ್ಡ ಜಮಖಾನೆಗಳ ಬೇಡಿಕೆ ಬೆಳೆಯಿತು. ಸಣ್ಣ ಮನೆಗಳಲ್ಲಿ ಆಸನಗಳನ್ನೂ ಕಡಿಮೆ ಮಾಡಿ, ಜಮಖಾನೆಗಳನ್ನು ಹಾಸಿ ಕೊಠಡಿಗಳು ವಿಶಾಲವಾಗಿ ಕಾಣುವಂತೆ ಏರ್ಪಾಡು ಮಾಡುತ್ತಾರೆ.
ಕಂಬಳಿ ಮತ್ತು ಜಮಖಾನೆಯ ಉದ್ಯಮಕ್ಕೆ ಉಣ್ಣೆ, ಹತ್ತಿ, ಸೆಣಬು ಮುಖ್ಯವಾದ ಕಚ್ಚಾವಸ್ತುಗಳು. ಇವು ಪ್ರಪಂಚದ ಎಲ್ಲ ದೇಶಗಳಲ್ಲಿಯೂ ಇಂದು ಉತ್ಪನ್ನವಾಗುತ್ತಿವೆ. ಅಮೆರಿಕ, ಆಸ್ಟ್ರೇಲಿಯ, ಇಂಗ್ಲೆಂಡ್, ರಷ್ಯ ಉಣ್ಣೆಗೆ ಪ್ರಸಿದ್ಧವಾದರೆ, ಈಜಿಪ್ಟ್‌ ಹತ್ತಿಗೆ ಪ್ರಸಿದ್ಧವಾದರೆ, ಭಾರತ ಮತ್ತು ಪಾಕಿಸ್ತಾನ ಸೆಣಬಿಗೆ ಪ್ರಸಿದ್ಧವಾಗಿವೆ. ಇಂದು ವಿಶ್ವದ ಬಹುತೇಕ ದೇಶಗಳಲ್ಲಿ ಕಂಬಳಿ ಮತ್ತು ಜಮಖಾನೆಗಳ ಯಾಂತ್ರಿಕ ತಯಾರಿಕೆ ದೊಡ್ಡ ಪ್ರಮಾಣದಲ್ಲಿ ನಡೆಯುತ್ತಿದೆ. ಪಶ್ಚಿಮ ರಾಷ್ಟ್ರಗಳಲ್ಲಿಯಂತೂ ಈ ಉದ್ಯಮ ಸಂಪುರ್ಣವಾಗಿ ಯಂತ್ರೀಕೃತವಾಗಿದೆ. ಭಾರತದಲ್ಲಿಯೂ ಅನೇಕ ಕಂಬಳಿ ಮಿಲ್ಲುಗಳು ವಿಪುಲವಾಗಿ ಕಂಬಳಿ ತಯಾರಿಕೆಯಲ್ಲಿ ತೊಡಗಿದ್ದರೂ ಕೈಮಗ್ಗಗಳಲ್ಲಿ ನೇಯುವ ಕಲೆ ಗ್ರಾಮಾಂತರ ಪ್ರದೇಶಗಳಲ್ಲಿ ಇಂದಿಗೂ ಉಳಿದುಕೊಂಡು ಬಂದಿರುವುದೊಂದು ಆಶ್ಚರ್ಯದ ಸಂಗತಿಯೇ ಸರಿ. ಆದರೆ ದಿನದಿನಕ್ಕೂ ವೈಜ್ಞಾನಿಕ ಪ್ರಗತಿ ಮನುಷ್ಯನನ್ನು ಯಂತ್ರ ನಾಗರಿಕತೆಯತ್ತ ರಭಸದಿಂದ ಎಳೆದೊಯ್ಯುತ್ತಿರುವಾಗ ಈ ಕುಶಲ ಕೈಗಾರಿಕೆಯ ಭವಿಷ್ಯವೇನಾಗುತ್ತದೆಂದು ಕಾದುನೋಡಬೇಕಾಗಿದೆ.
ಕಂಬಳಿಯು ಜನಪದರು ಹೊದೆಯಲು ಹಾಸಲು ಉಪಯೋಗಿಸುವ ಉಣ್ಣೆಯ ನೇಯ್ಗೆ. ಇದು ಉಷ್ಣ ಅವಾಹಕವಾದ್ದರಿಂದ ದೇಹೋಷ್ಣತೆಯನ್ನು ಒಳಗೇ ಕಾಪಿಡುವುದಲ್ಲದೇ ಪರಿಸರದ ಶೈತ್ಯ ಒಳಗೆ ಬರದಂತೆಯೂ ನಿವಾರಿಸುವುದು.
ಭಾರತದಲ್ಲಿ ಋಗ್ವೇದದ ಕಾಲದಿಂದಲೂ ಉಣ್ಣೆಯ ವಸ್ತ್ರ ಬಳಕೆಯಲ್ಲಿ ಇತ್ತೆಂಬುದಕ್ಕೆ ಆಧಾರವಿದೆ. ಊರ್ಣವತೀ ಯುವತಿಃ ಶೀಲ ಮಾವತಿ, ಊರ್ಣವಂತಂ ಊರ್ಣವಸತ ಶೃಂದ್ರುವ ಮುಂತಾದ ಋಗ್ವೇದೋಕ್ತಿಗಳನ್ನು ಗಮನಿಸಬಹುದು. ಉಣ್ಣೆ, ನಾರು, ರೇಷ್ಮೆ ಮುಂತಾದವುಗಳಿಂದ ನೇದ ಬಟ್ಟೆಗಳು ದೇವತಾಕಾರ್ಯಗಳಲ್ಲಿ ತೊಟ್ಟುಕೊಳ್ಳಲು ಉಪಯೋಗಿಸಬಹುದಾದ ಮಡಿವಸ್ತ್ರಗಳೆಂದೂ ವೈದಿಕ ಕಾಲದಿಂದಲೂ ಬೆಳೆದು ಬಂದಿರುವ ಸಂಪ್ರದಾಯವೂ ಉಣ್ಣೆ ವಸ್ತ್ರದ ಪ್ರಾಚೀನತೆಗೆ ಸಾಕ್ಷಿ.
ಜಂಗಮ ದಾಸೋಹದಲ್ಲಿ ಸಣ್ಣ ಕಂಬಳಿ ಮತ್ತು ಶಾಲುಗಳ ಅರ್ಪಣೆಯೂ ಒಂದು ಪ್ರಮುಖ ವಿಧಿಯಾಗಿ ಬರುತ್ತದೆ. ಕಂಬಳಿ ಮತ್ತು ಕರಿಯ ಕಂಬಳಿಗಳಂತೂ ಜನಪದ ಸಾಹಿತ್ಯ ಮತ್ತು ಗಾದೆಗಳಲ್ಲಿ ಪ್ರಸಿದ್ಧಿ ಪಡೆದಿದ್ದುವು. ಅಂಬಲಿಯಂತ ಊಟವಿಲ್ಲ ಕಂಬಳಿಯಂತ ಹೊದಿಕೆಯಿಲ್ಲ ಎಂಬ ಗಾದೆಯೇ ಜನಪದರಲ್ಲಿ ಅಂಬಲಿ, ಕಂಬಳಿಗಳ ಬಗೆಗಿನ ಪ್ರೀತಿ ಭಾವವನ್ನು ಪ್ರಕಟಿಸುತ್ತದೆ. *
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಈಥೇನ್
ಈಥೇನ್ ಪರ್ಯಾಪ್ತ ಆಲಿಫ್ಯಾಟಿಕ್ ಹೈಡ್ರೋಕಾರ್ಬನ್ನುಗಳಾದ ಪ್ಯಾರಾಫಿನ್ ಅಥವಾ ಆಲ್ಕೇನ್ ವರ್ಗಕ್ಕೆ ಸೇರಿದ ಸಂಯುಕ್ತ. ರಚನಾ ಸೂತ್ರ C2H6.
ವಿಧಾನ-೧
ನೈಸರ್ಗಿಕ ಅನಿಲದಲ್ಲಿ ೫% - ೨೦% ಈಥೇನಿರುತ್ತದೆ. ಮೀಥೇನ್ ತಯಾರಿಸಲು ನಾವು ಬಳಸುವ ಸಾರ್ವತ್ರಿಕ ವಿಧಾನಗಳು ಇದಕ್ಕೂ ಅನ್ವಯಿಸುತ್ತವೆ. ಸೋಡಿಯಂ ಪ್ರೊಪಿಯೊನೇಟನ್ನು ಸೋಡಾ ಸುಣ್ಣದೊಡನೆ ಕಾಯಿಸಿ ಈಥೇನ್ ಪಡೆಯಬಹುದು.
ವಿಧಾನ-೨
ಈಥೈಲ್ ಆಲ್ಕೊಹಾಲಿನ ಸಮ್ಮುಖದಲ್ಲಿ ಸತು-ತಾಮ್ರದ ಜೋಡಿಯಿಂದ ಈಥೈಲ್ ಅಯೋಡೈಡನ್ನು ಅಪಕರ್ಷಿಸಿದಾಗ ಪರಿಶುದ್ಧ ಈಥೇನ್ ದೊರೆಯುವುದು.
CH3.CH2.I + 2[H] → CH3-CH3 + HI
ವಿಧಾನ-೩
ಶುಷ್ಕ ಈಥರ್ ದ್ರಾವಣದಲ್ಲಿ ಮೀಥೈಲ್ ಅಯೋಡೈಡ್ ಮತ್ತು ಶುದ್ಧ ಸೋಡಿಯಂ ಲೋಹ ಪರಸ್ಪರ ವರ್ತಿಸಿದಾಗ ಈಥೇನ್ ಹುಟ್ಟುವುದು.
ವುರ್ಟ್ಸ್ ಎಂಬ ಫ್ರೆಂಚ್ ರಸಾಯನ ವಿಜ್ಞಾನಿ ೧೮೫೫ರಲ್ಲಿ ಈ ಕ್ರಿಯಾ ವಿಧಾನವನ್ನು ಕಂಡುಹಿಡಿದ. ಆದ್ದರಿಂದ ಇದಕ್ಕೆ ವುರ್ಟ್ಸ್ ಸಂಯೋಜನೆ ಎಂದು ಹೆಸರಾಗಿದೆ.
ವಿಧಾನ-೪
ಸೋಡಿಯಂ ಅಸಿಟೇಟಿನ ಪ್ರಬಲ ನೀರಿನ ದ್ರಾವಣವನ್ನು ಪ್ಲ್ಯಾಟಿನಂ ಧನಧ್ರುವದ ನೆರವಿನಿಂದ ವಿದ್ಯುದ್ವಿಭಜನೆ ಮಾಡಿದಾಗ ಈಥೇನ್ ಮತ್ತು ಇಂಗಾಲದ ಡೈಆಕ್ಸೈಡುಗಳು ಧನುಧ್ರುವದಲ್ಲೂ ಸೋಡಿಯಂ ಹೈಡ್ರಾಕ್ಸೈಡ್ ಮತ್ತು ಹೈಡ್ರೊಜನ್ ಋಣ ಧ್ರುವದಲ್ಲೂ ಬಿಡುಗಡೆಯಾಗುವುವು.
2CH3COONa + 2H2O → CH3CH3 + 2NaOH+ 2CO2 + H2
೧೮೪೮ರಲ್ಲಿ ಜರ್ಮನ್ ರಸಾಯನಶಾಸ್ತ್ರ ವಿಜ್ಞಾನಿ ಎ.ಡಬ್ಲು.ಎಚ್.ಕೋಲ್ಬೆ ಈ ಕ್ರಿಯಾ ವಿಧಾನವನ್ನು ಶೋಧಿಸಿದುದರಿಂದ ಇದಕ್ಕೆ ಕೋಲ್ಬೆ ಸಂಯೋಜನೆ ಎಂಬ ಹೆಸರು ಬಂದಿದೆ.
ವಿಧಾನ-೫
ಎಥಿಲೀನ್ ಮತ್ತು ಹೈಡ್ರೋಜನ್ನುಗಳ ಮಿಶ್ರಣವನ್ನು ಉನ್ನತ ಉಷ್ಣತೆಯಲ್ಲಿ ಸೂಕ್ಷ್ಮಕಣಗಳ ರೂಪದಲ್ಲಿರುವ ನಿಕ್ಕಲ್ ವೇಗವರ್ಧಕದ ಮೇಲೆ ಹಾಯಿಸಿಯೂ ಈಥೇನ್ ತಯಾರಿಸಬಹುದು.
CH2=CH2 + H2 → CH3-CH3
ಈಥೇನ್‍ನ ಗುಣಗಳು
ಭೌತ ಮತ್ತು ರಾಸಾಯನಿಕ ಗುಣಗಳಲ್ಲಿ ಈಥೇನ್ ಮೀಥೇನನ್ನು ಹೋಲುವುದು. ಇದು ಬಣ್ಣ ವಾಸನೆಗಳಿಲ್ಲದ ಅನಿಲ. ೪೦ ಸೆಂ.ಗ್ರೇ. ಉಷ್ಣತೆ ಮತ್ತು ೪೬ ವಾಯುಭಾರ ಒತ್ತಡದಲ್ಲಿ ದ್ರವರೂಪ ತಳೆಯುವುದು (ಕುದಿಯುವ ಬಿಂದು -೮೮.೬ ಸೆಂ.ಗ್ರೇ.) ನೀರಿನಲ್ಲಿ ಅದ್ರಾವ್ಯವಾದರೂ ಆಲ್ಕೊಹಾಲಿನಲ್ಲಿ ಲೀನವಾಗುವುದು. ರಾಸಾಯನಿಕವಾಗಿ ಮೀಥೇನಿನಂತೆಯೇ ಜಡವಾದ ಅನಿಲ. ಕ್ಲೋರಿನ್ನಿನೊಡನೆ ವರ್ತಿಸಿದಾಗ ಈಥೇನಿನ ಅಣುವಿನಲ್ಲಿರುವ ಹೈಡ್ರೊಜನ್ ಪರಮಾಣುಗಳು ಕ್ರಮೇಣ ಪಲ್ಲಟಿತವಾಗುವುವು. C2H6 + Cl2 →  C2H5Cl     + HCl (ethane)    (chloroethane) C2H5Cl    + Cl2 →     C2H4Cl2    + HCl (chloroethane)      (dichloroethane) C2H4Cl2     + Cl2 →     C2H3Cl3       + HCl (dichloroethane)       (trichloroethane) C2H3Cl3     + Cl2 →      C2H2Cl4       + HCl (trichloroethane)       (tetrachloroethane) C2H2Cl4      + Cl2 →       C2HCl5        + HCl (tetrachloroethane)        (pentachloroethane) C2HCl5       + Cl2 →       C2Cl6        + HCl (pentachloroethane)        (hexachloroethane) ಸುಮಾರು ೮೦೦o ಸೆಂ.ಗ್ರೇ. ಉಷ್ಣತೆಯಲ್ಲಿ ಹೈಡ್ರೊಜನನ್ನು ಕಳೆದುಕೊಂಡು ಎಥಿಲೀನ್ ಆಗುವುದು. ನೈಸರ್ಗಿಕ ಅನಿಲದಲ್ಲಿರುವ ಈಥೇನ್ ಮತ್ತು ಪ್ರೋಪೇನ್ ಭಾಗವನ್ನು ಹೀಗೆ ಲಾಭದಾಯಕವಾಗಿ ಎಥಿಲೀನಿಗೆ ಪರಿವರ್ತಿಸುವರು. ಶೈತ್ಯಕಾರಕ ಯಂತ್ರಗಳಲ್ಲಿ ಈಥೇನನ್ನು ಸಹ ಉಪಯೋಗಿಸುತ್ತಾರೆ.
ಉಲ್ಲೇಖಗಳು
<References />
ಹೊರಗಿನ ಕೊಂಡಿಗಳು
ವರ್ಗ:ರಸಾಯನಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಡಿತ್ ಲೂಯಿಸಾ ಸಿಟ್ವೆಲ್
ಪರಿಚಯ
ಡೇಮ್ ಎಡಿತ್  ಲೂಯಿಸಾ  ಸಿಟ್ವೆಲ್  ಡಿಬಿಇ (7 ಸೆಪ್ಟೆಂಬರ್ 1887 - 9 ಡಿಸೆಂಬರ್ 1964)  ಬ್ರಿಟಿಷ್  ಕವಯತ್ರಿ ಮತ್ತು  ವಿಮರ್ಶಕ  ಮತ್ತು  ಮೂರು  ಸಾಹಿತ್ಯದ   ಸಿಟ್ವೆಲ್ಸ್ನ ಹಿರಿಯರು. ಅವರು ಎಂದಿಗೂ ಮದುವೆಯಾಗಲಿಲ್ಲ, ಆದರೆ ಸಲಿಂಗಕಾಮಿ ರಷ್ಯಾದ ವರ್ಣಚಿತ್ರಕಾರ ಪಾವೆಲ್ ಚೆಲಿಟ್ಚೆವ್ ತೀವ್ರವಾಗಿ ಲಗತ್ತಿಸಲಾಗಿದೆ, ಮತ್ತು ಆಕೆಯ ಮನೆಯು ಲಂಡನ್ನ ಕಾವ್ಯಾಟಿಕ್ ವೃತ್ತಕ್ಕೆ ಯಾವಾಗಲೂ ತೆರೆದಿತ್ತು, 1913 ರಿಂದ ಸಿಟ್ವೆಲ್ ಸತತವಾಗಿ ಕವಿತೆಗಳನ್ನು ಪ್ರಕಟಿಸಿದರು, ಅದರಲ್ಲಿ ಕೆಲವು ಅಮೂರ್ತ ಮತ್ತು ಸಂಗೀತಕ್ಕೆ ಸಂಯೋಜಿಸಲ್ಪಟ್ಟವು. ಅವಳ ನಾಟಕೀಯ ಶೈಲಿ ಮತ್ತು ವಿಲಕ್ಷಣ ವೇಷಭೂಷಣಗಳೊಂದಿಗೆ, ಅವಳು ಕೆಲವೊಮ್ಮೆ ಪೋಸ್ಸರ್ ಎಂದು ಹೆಸರಿಸಲ್ಪಟ್ಟಳು,ಆದರೆ ಅವರ ಕೆಲಸವು ಘನ ತಂತ್ರ ಮತ್ತು ಕಠಿಣ ಕಲೆಗಾರಿಕೆಗೆ ಶ್ಲಾಘಿಸಲ್ಪಟ್ಟಿತು. ಆಕೆಯ ಸಹೋದರರು ಓಸ್ಬರ್ಟ್ ಮತ್ತು ಸ್ಯಾಚೆವೆರೆಲ್ ಇಬ್ಬರು ವಿಶೇಷ ಲೇಖಕರಾಗಿದ್ದರು. ತಮ್ಮದೇ ಆದ ಬಲವಾದ, ಮತ್ತು ದೀರ್ಘಕಾಲೀನ ಸಹಯೋಗಿಗಳಾಗಿದ್ದ ಪ್ರಸಿದ್ಧ ಸಾಹಿತ್ಯಿಕ ವ್ಯಕ್ತಿಗಳು, ಆಕೆಯ ತಂದೆತಾಯಿಯರೊಂದಿಗಿನ ಅವಳ ಸಂಬಂಧವು ಬಿರುಗಾಳಿಯಿಂದ ಕೂಡಿತ್ತು, ಕನಿಷ್ಠ ಕಾರಣ ಅವಳ ತಂದೆ ಅವಳನ್ನು ಬೆನ್ನುಹುರಿಯ ವಿರೂಪಗೊಳಿಸುವಿಕೆಗೆ "ಚಿಕಿತ್ಸೆ" ಯನ್ನು ಕೈಗೊಳ್ಳುವಂತೆ ಮಾಡಿದರು, ಅವಳನ್ನು ಒಂದು ಕಬ್ಬಿಣದ ಫ್ರೇಮ್ಗೆ ಲಾಕ್ ಮಾಡಿದರು. thumb|ಎಡಿತ್ ಲೂಯಿಸಾ  ಸಿಟ್ವೆಲ್
ಆತ್ಮ ಚರಿತ್ರೆ
ಆಕೆಯ ಆತ್ಮಚರಿತ್ರೆಯಲ್ಲಿ ಆಕೆಯ ಪೋಷಕರು ಯಾವಾಗಲೂ ಅವಳಿಗೆ ಅಪರಿಚಿತರು ಎಂದು ಅವರು ಬರೆದಿದ್ದಾರೆ. ಎಡಿತ್ ಲೂಯಿಸಾ ಸಿಟ್ವೆಲ್ ನಾರ್ತ್ ರೈಡಿಂಗ್ ಆಫ್ ಯಾರ್ಕ್ಷೈರ್ನಲ್ಲಿರುವ ಸ್ಕಾರ್ಬರೋನಲ್ಲಿ ಜನಿಸಿದರು, ರೆನಿಶಾ ಹಾಲ್ ನ 4 ನೆಯ ಬ್ಯಾರೋನೆಟ್ನ ಸರ್ ಜಾರ್ಜ್ ಸಿಟ್ವೆಲ್ನ ಏಕೈಕ ಪುತ್ರಿ ಅವರ ತಾಯಿ ಲೇಡಿ ಇಡಾ ಎಮಿಲಿ ಆಗಸ್ಟಾ (ನೀ ಡೆನಿಸನ್), ಲೊಡೆಸ್ಬರೋ ಅರ್ಲ್ನ ಮಗಳು ಮತ್ತು ಬ್ಯುಫೋರ್ಟ್ನ 7 ನೆಯ ಡ್ಯೂಕ್ ಹೆನ್ರಿ ಸೊಮರ್ಸೆಟ್ನ ಮೊಮ್ಮಗಳು. 1914 ರಲ್ಲಿ, 26 ವರ್ಷದ ಸಿಟ್ವೆಲ್ ಪೆಂಬ್ರಿಡ್ಜ್ ಮ್ಯಾನ್ಷನ್ಸ್, ಬೇಸ್ವಾಟರ್ನಲ್ಲಿನ ಸಣ್ಣ, ಚಪ್ಪಟೆಯಾದ ಫ್ಲಾಟ್ಗೆ ಸ್ಥಳಾಂತರಗೊಂಡರು. ಅವರು 1903 ರಿಂದ ಹೆವೆನ್ ರೂಥಾಮ್ (1875-1938) ಅವರ ಗೋವರ್ನೆಸ್ ಜೊತೆ ಹಂಚಿಕೊಂಡರು.ಸಿಟ್ವೆಲ್ ಮದುವೆಯಾಗಲಿಲ್ಲ, ಆದರೆ 1927 ರಲ್ಲಿ ಸಲಿಂಗಕಾಮಿ ರಷ್ಯನ್ ವರ್ಣಚಿತ್ರಕಾರ ಪಾವೆಲ್ ಚೆಲಿಟ್ಚೆವ್ ರವರೊಂದಿಗೆ ಪ್ರೀತಿಯಲ್ಲಿ ಬಿದ್ದಳು. ಈ ಸಂಬಂಧವು 1928 ರವರೆಗೂ ಮುಂದುವರೆಯಿತು, ಅದೇ ವರ್ಷ ರೂಟ್ಹ್ಯಾಮ್ ಕ್ಯಾನ್ಸರ್ನ ಕಾರ್ಯಾಚರಣೆಗಳಿಗೆ ಒಳಗಾದರು (ಅಂತಿಮವಾಗಿ ಅಮಾನ್ಯವಾಗಿದೆ). 1932 ರಲ್ಲಿ, ಹೆಲೆನ್ ರೂಥಮ್ ಮತ್ತು ಸಿಟ್ವೆಲ್ ಪ್ಯಾರಿಸ್ಗೆ ಸ್ಥಳಾಂತರಗೊಂಡರು, ಅಲ್ಲಿ ಅವರು ರೂಥಮ್ ಅವರ ಕಿರಿಯ ಸಹೋದರಿ ಎವೆಲಿನ್ ವೇಲ್ ಜೊತೆ ವಾಸಿಸುತ್ತಿದ್ದರು. ಸಿಟ್ವೆಲ್ ನ ತಾಯಿ 1937 ರಲ್ಲಿ ನಿಧನರಾದರು. ಸಿಟ್ವೆಲ್ ತನ್ನ ಬಾಲ್ಯದ ಸಮಯದಲ್ಲಿ ಆಕೆಯ ಪೋಷಕರೊಂದಿಗೆ ಅಸಮಾಧಾನದಿಂದಾಗಿ ಅಂತ್ಯಕ್ರಿಯೆಯಲ್ಲಿ ಭಾಗವಹಿಸಲಿಲ್ಲ. ಹೆಲೆನ್ ರೂಥಾಮ್ 1938 ರಲ್ಲಿ ಬೆನ್ನುಮೂಳೆಯ ಕ್ಯಾನ್ಸರ್ನಿಂದ ನಿಧನ ಹೊಂದರು. ಎರಡನೇ ಜಾಗತಿಕ ಯುದ್ಧದ ಸಮಯದಲ್ಲಿ ಸಿಟ್ವೆಲ್ ಫ್ರಾನ್ಸ್ನಿಂದ ಹಿಂದಿರುಗಿದಳು ಮತ್ತು ರೆನೀಶಾಗೆ ತನ್ನ ಸಹೋದರ ಓಸ್ಬರ್ಟ್ ಮತ್ತು ಅವನ ಪ್ರೇಮಿ ಡೇವಿಡ್ ಹಾರ್ನರ್ರೊಂದಿಗೆ ನಿವೃತ್ತರಾದರು. thumb|ಶಿಕ್ಷಣ ಮನೆಗೆ ವಿದ್ಯುತ್ ಇಲ್ಲದ ಕಾರಣ ಅವರು ತೈಲ ದೀಪಗಳ ಬೆಳಕಿನಲ್ಲಿ ಬರೆಯುತ್ತಿದ್ದರು. ಅವರು ಸೈನ್ಯದಲ್ಲಿ ಸೇವೆ ಸಲ್ಲಿಸಿದ ತಮ್ಮ ಸ್ನೇಹಿತರಿಗಾಗಿ ಬಟ್ಟೆಗಳನ್ನು ಮುಂದೂಡಿದರು. ಫಲಾನುಭವಿಗಳ ಪೈಕಿ ಒಬ್ಬರು ಅಲೆಕ್ ಗಿನ್ನಿಸ್, ಒಂದು ಜೋಡಿ ಸೀಬೂಟ್ ಸ್ಟಾಕಿಂಗ್ಸ್ ಅನ್ನು ಪಡೆದರು.
ಸಾಧನೆಗಳು
ಯುದ್ಧದ ಸಮಯದಲ್ಲಿ ಅವರು ಬರೆದ ಕವಿತೆಗಳನ್ನು ಸಾರ್ವಜನಿಕರಿಗೆ ಮೊದಲು ಕರೆತಂದರು. ಅವರು ಸ್ಟ್ರೀಟ್ ಸಾಂಗ್ಸ್ (1942), ದಿ ಸಾಂಗ್ ಆಫ್ ದಿ ಕೋಲ್ಡ್ (1945), ಮತ್ತು ದಿ ಷಾಡೋ ಆಫ್ ಕೇನ್ (1947), ಇವುಗಳೆಲ್ಲವನ್ನೂ ಪ್ರಶಂಸಿಸಲಾಯಿತು. ಲಂಡನ್ ಬ್ಲಿಟ್ಜ್ ಬಗ್ಗೆ "ಸ್ಟಿಲ್ ಫಾಲ್ಸ್ ದಿ ರೈನ್", ಬಹುಶಃ ಅವಳ ಅತ್ಯುತ್ತಮ ಕವಿತೆಯಾಗಿ ಉಳಿದಿದೆ; ಇದನ್ನು ಬೆಂಜಮಿನ್ ಬ್ರಿಟನ್ ಅವರು ಕ್ಯಾಂಟಿಲ್ III: ಸ್ಟಿಲ್ ಫಾಲ್ಸ್ ದಿ ರೇನ್ ಎಂದು ಸಂಗೀತಕ್ಕೆ ಹೊಂದಿಸಿದರು. ಅವಳ ಕವಿತೆ ದಿ ಬೀ-ಕೀಪರ್ ಅನ್ನು ಪ್ರಿಯಾಲ್ಕ್ಸ್ ರೈನೀಯರ್ ಅವರು ಸಂಗೀತಕ್ಕೆ ಸಂಯೋಜಿಸಿದರು, ದಿ ಬೀ ಆರಾಕಲ್ಸ್ (1970), ಟೆನರ್, ಕೊಳಲು, ಒಬೊ, ಪಿಟೀಲು, ಸೆಲ್ಲೊ, ಮತ್ತು ಹಾರ್ಪ್ಸಿಕಾರ್ಡ್ನ ಒಂದು ಸೆಟ್ಟಿಂಗ್. ಇದನ್ನು 1970 ರಲ್ಲಿ ಪೀಟರ್ ಪಿಯರ್ಸ್ ಪ್ರದರ್ಶಿಸಿದರು. ದಿ ಕ್ಯಾಂಟಿಕಲ್ ಆಫ್ ದಿ ರೋಸ್ನ ಕವನಗಳು ಸಂಯೋಜಕ ಜೋಸೆಫ್ ಫಿಬ್ಸ್ರಿಂದ ರಚಿಸಲ್ಪಟ್ಟವು ,2005 ರಲ್ಲಿ ಸ್ಟ್ರಿಂಗ್ ಕ್ವಾರ್ಟೆಟ್ನೊಂದಿಗಿನ ಹೆಚ್ಚಿನ ಸೋಪ್ರಾನಕ್ಕಾಗಿ ಹಾಡು-ಚಕ್ರದಲ್ಲಿ ಪ್ರಥಮ ಪ್ರದರ್ಶನ ನೀಡಿತು. 1943 ರಲ್ಲಿ, ಅವಳ ತಂದೆ ಸ್ವಿಟ್ಜರ್ಲೆಂಡ್ನಲ್ಲಿ ನಿಧನರಾದರು, ಅವರ ಸಂಪತ್ತು ಕಡಿಮೆಯಾಯಿತು.1948 ರಲ್ಲಿ, ಯುದ್ಧಕ್ಕೆ ಮುಂಚಿನಿಂದಲೇ ಅವಳು ನೋಡಿರದ ಟೆಚೆಟ್ಚೆವ್ನೊಂದಿಗೆ ಒಂದು ಪುನರ್ಮಿಲನವು ಕೆಟ್ಟದಾಗಿ ಹೋಯಿತು. 1948 ರಲ್ಲಿ ಸಿಟ್ವೆಲ್ ತನ್ನ ಸಹೋದರರೊಂದಿಗೆ ಯುನೈಟೆಡ್ ಸ್ಟೇಟ್ಸ್ ಪ್ರವಾಸ ಕೈಗೊಂಡರು,ಅವಳ ಕವನವನ್ನು ಓದುತ್ತಾ ಕುಖ್ಯಾತವಾಗಿ, ಲೇಡಿ ಮ್ಯಾಕ್ ಬೆತ್ನ ಸ್ಲೀಪ್ವಾಕಿಂಗ್ ದೃಶ್ಯವನ್ನು ಓದತೊಡಗಿದರು. ಅವರ ಕಾವ್ಯದ ವಾಚನಗಳು ಯಾವಾಗಲೂ ಸಂದರ್ಭಗಳಾಗಿವೆ; ಆಕೆಯ ಕವಿತೆಗಳ ಧ್ವನಿಮುದ್ರಣಗಳನ್ನು ಮಾಡಿದರು, ಇದರಲ್ಲಿ ಫೇಕೇಡ್ನ ಎರಡು ರೆಕಾರ್ಡಿಂಗ್ಗಳು, ಮೊದಲನೆಯದು ಕಾನ್ಸ್ಟ್ಯಾಂಟ್ ಲ್ಯಾಂಬರ್ಟ್ರೊಂದಿಗೆ ಸಹ ನಿರೂಪಕನಾಗಿ ಮತ್ತು ಪೀಟರ್ ಪಿಯರ್ಸ್ನೊಂದಿಗೆ ಎರಡನೆಯದು. ಸಿಟ್ವೆಲ್ ಇಂಗ್ಲೆಂಡಿನ ರಾಣಿ ಎಲಿಜಬೆತ್ I ಬಗ್ಗೆ ಎರಡು ಪುಸ್ತಕಗಳನ್ನು ಬರೆದರು: ಎಲಿಜಬೆತ್ (1946) ಮತ್ತು ಕ್ವೀನ್ಸ್ ಮತ್ತು ಹೈವ್ (1962) ಗಾಗಿ ಫ್ಯಾನ್ಫೇರ್. ಆಕೆಯು ಹಣಕ್ಕೆ ಸರಳವಾಗಿ ಗದ್ಯವನ್ನು ಬರೆದಿದ್ದಾಳೆ ಮತ್ತು ಅವರ ಎರಡೂ ಇಂಗ್ಲಿಷ್ ಎಕ್ಸೆಂಟ್ರಿಕ್ಸ್ (1933) ಮತ್ತು ವಿಕ್ಟೋರಿಯಾ ಆಫ್ ಇಂಗ್ಲೆಂಡ್ (1936) ಗಳಂತೆಯೇ ಈ ಪುಸ್ತಕಗಳು ಅತ್ಯಂತ ಯಶಸ್ವಿಯಾಗಿವೆ ಎಂದು ಅವರು ಯಾವಾಗಲೂ ಪ್ರತಿಪಾದಿಸಿದರು. 1962 ರ ನವೆಂಬರ್ನಲ್ಲಿ ಲಂಡನ್ನ ಬಿಬಿಸಿ ಟೆಲಿವಿಷನ್ ಥಿಯೇಟರ್ನ "ಇದು ನಿಮ್ಮ ಜೀವನ" ಎಂಬ ವಿಷಯವನ್ನು ವೇದಿಕೆಯಲ್ಲಿ ನೋಡಿ ಇಮಾನ್ ಆಂಡ್ರ್ಯೂಸ್ ಅವರು ಆಶ್ಚರ್ಯಚಕಿತರಾದರು.
ನಿಧನ
ಸಿಟ್ವೆಲ್ 1961 ರಿಂದ ಲಂಡನ್ನ ಹ್ಯಾಂಪ್ಸ್ಟೆಡ್ನಲ್ಲಿನ ಫ್ಲಾಟ್ನಲ್ಲಿ ಸಾವನ್ನಪ್ಪುವವರೆಗೂ ವಾಸಿಸುತ್ತಿದ್ದರು, ಈಗ ಇದು ಇಂಗ್ಲಿಷ್ ಹೆರಿಟೇಜ್ ನೀಲಿ ಬಣ್ಣದ ಫಲಕ.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಕಥಾಕಾಲಕ್ಷೇಪ
ಕಥಾಕಾಲಕ್ಷೇಪ : ಯಾವುದಾದರೊಂದು ಕಥೆಯನ್ನು ಸಂಗೀತಾಬಿsನಯ ಉಪಕಥೆ; ಗಾದೆ ಮುಂತಾದುವುಗಳ ಮಿಶ್ರಣದಿಂದ ರಸವತ್ತಾಗಿ ತಿಳಿಯುತ್ತ ಕಾಲವನ್ನು ಕಳೆಯುವುದು ಕಥಾಕಾಲಕ್ಷೇಪ. ಈ ಪದ್ಧತಿ ಪ್ರಾರಂಭವಾದದ್ದು ಮಹಾರಾಷ್ಟ್ರದಲ್ಲಿ, ಕರ್ನಾಟಕದಲ್ಲಿ ಈ ಕಲೆ ಬಳಕೆಗೆ ಬರುವ ಮೊದಲು ಇಲ್ಲಿ ಪುರಾಣ ಪಠಣ, ಭಜನೆ ಮುಂತಾದುವುಗಳು ದೇವಾಲಯಗಳಲ್ಲಿ ನಡೆಯುತ್ತಿದ್ದುವು. ಇಲ್ಲಿ ಕೆಲವು ಕಾಲಾನಂತರ ಪುರಾಣ ಪಠಣವೇ ಕಥಾಕಾಲಕ್ಷೇಪವಾಗಿ ಪರಿವರ್ತಿತವಾಯಿತು.
ಕಥಾಕಾಲಕ್ಷೇಪವನ್ನು ದಕ್ಷಿಣ ಭಾರತದಲ್ಲಿ ಮೊಟ್ಟಮೊದಲಿಗೆ ಪ್ರಚುರಪಡಿಸಿದವರೆಂದರೆ ಮಹಾರಾಷ್ಟ್ರದ ಅನಂತಪದ್ಮನಾಭÀ ಗೋಸ್ವಾಮಿ. ಇವರ ಶಾರೀರಕ್ಕೆ ಮಾರುಹೋದ ಜನ ಇವರನ್ನು ಕೋಕಿಲಕಂಠ ಮೇರು ಸ್ವಾಮಿ ಎಂದೂ ಕರೆಯುತ್ತಿದ್ದರು. ಈ ಕಲೆಗೆ ಸರಿಯಾದ ಸ್ವರೂಪವನ್ನು ಕಲ್ಪಿಸಿ ಜನಪ್ರಿಯತೆಯೊಂದಿಗೆ ತುಂಬುಕಲೆಯಾಗಿ ಮಾರ್ಪಡಿಸಿದವರು ತಂಜಾವೂರಿನ ಕೃಷ್ಣ ಭಾಗವತರು ಮತ್ತು ಪಂಚಾ ಪಕೇಶ ಶಾಸ್ತ್ರಿಗಳು. ಇವರು ತೋರಿರುವ ಮಾರ್ಗವನ್ನೇ ಕರ್ನಾಟಕದ ಇಂದಿನ ಹರಿಕಥಾ ವಿದ್ವಾಂಸರೂ ಅನುಸರಿಸುತ್ತಿರುವುದು ಕಂಡುಬಂದಿದೆ.
ಕಥಾಕಾಲಕ್ಷೇಪದ ಮುಖ್ಯೋದ್ದೇಶ ಧಾರ್ಮಿಕ ಮತ್ತು ನೈತಿಕ ಮೌಲ್ಯಗಳನ್ನು ಬೋದಿsಸುವುದು. ಅಲ್ಲದೆ ಇದು ಮುಕ್ತಿಗೆ ಒಂದು ಸುಲಭಸಾಧ್ಯವಾದ ಮಾರ್ಗವೆನಿಸಿದೆ. ಇದರಲ್ಲಿ ಸಂಗೀತವು ಕಥೆಯ ನಿರೂಪಣೆಗಾಗಿ ರಾಗ ತಾಳಮೇಳ ಹಾಗೂ ಉಪಕಥೆಗಳೊಡನೆ ಹಿತಮಿತವಾಗಿ ಸಮ್ಮಿಲನಗೊಂಡು ವಿಶಿಷ್ಟವಾಗಿರುತ್ತದೆ. ಜನರಲ್ಲಿ ಧರ್ಮನೀತಿಗಳನ್ನು ಸೌಂದರ್ಯ ಕಲೋಪಾಸನೆಯನ್ನೂ ಜಾಗೃತಗೊಳಿಸಿದ ಈ ಕಲೆ ಸಂಗೀತಕ್ಕಿಂತ ಹೆಚ್ಚು ಜನಪ್ರಿಯತೆ ಗಳಿಸಿದೆ. ಅನಂತರಾಮ ಭಾಗವತರು, ಮುತ್ತಯ್ಯ ಭಾಗವತರು, ವೇದಾಂತ ಭಾಗವತರು ಮೊದಲಾದ ಅನೇಕ ಸಂಗೀತ ವಿದ್ವಾಂಸರು ಕಥಾಕಾಲಾಕ್ಷೇಪ ಕಲೆಯನ್ನು ಕಲಿತು ತಮ್ಮ ಸಂಗೀತದ ವಿದ್ವತ್ತನ್ನು ಇದರ ಮೂಲಕ ಪ್ರದರ್ಶಿಸಿದರು.
ಕಥಾಕಾಲಕ್ಷೇಪಕ್ಕಾಗಿ ಮಹಾರಾಷ್ಟ್ರದಲ್ಲಿ ಸಖಿ,ದಂಡಿ, ಅಂಜನಗೀತ, ಸವಾಯ್, ಓವಿ, ಅಭಂಗ ಮುಂತಾದವುಗಳನ್ನು ಬಳಸುತ್ತಾರೆ. ದಕ್ಷಿಣ ಭಾರತದಲ್ಲಿ ಕಥಾ ಪ್ರಾರಂಭದಲ್ಲಿ ಪಂಚಮುಖಿಯನ್ನು ಹಾಡುವುದುಂಟು. ಜೊತೆಗೆ ಸಂಗೀತದ ವಾದ್ಯಗಳಾದ ಹಾರ್ಮೋನಿಯಂ, ತಬಲ ಪಿಟೀಲು, ಮೃದಂಗ ಮುಂತಾದವುಗಳನ್ನು ಹಿಮ್ಮೇಳಕ್ಕಾಗಿ ಬಳಸುತ್ತಾರೆ.
ಕಥಾಕಾಲಕ್ಷೇಪ ಮಾಡುವ ವಿದ್ವಾಂಸರನ್ನು ಭಾಗವತರೆಂದು ಕರೆಯುವುದು ರೂಡಿs. ಕಥೆ ಸಂತ ಮಹಾನುಭಾವರ ಅಥವಾ ಭಗವತ್ಸಿದ್ಧಾಂತಗಳನ್ನು ತೋರುವ ಯಾವುದೇ ವಿಷಯವನ್ನು ಕುರಿತದ್ದಾದರೂ ಅದನ್ನು ಕ್ರಮಬದ್ಧರೀತಿಯಲ್ಲಿ ವಿಭಾಗಿಸಿ ಸಂಗೀತರಚನೆಗಳನ್ನೂ ಉಪಕಥೆಗಳನ್ನೂ ಗಾದೆಗಳನ್ನೂ ಸಂದರ್ಭೋಚಿತವಾಗಿ ಮಾಡುವಾಗ ಭಾಗವತರ ಜವಾಬ್ದಾರಿ ಗುರುತರವಾಗಿರುತ್ತದೆ. ಕಥೆಯಲ್ಲಿ ಬರುವ ವಿವಿಧ ಪಾತ್ರಗಳೂ ತಾವೇ ಎಂಬಂತೆ ಏಕಪಾತ್ರಾಬಿsನಯವನ್ನು ಮಾಡುವ ಸಾಮಥರ್ಯ್‌ದ ಜೊತೆಗೆ ಭಾಷಾe್ಞÁನ, e್ಞÁಪಕಶಕ್ತಿ ಮತ್ತು ಸಂಗೀತದ ವಿಷಯದಲ್ಲಿನ ಅರಿವುಗಳು ಭಾಗವತರಿಗೆ ಅತ್ಯವಶ್ಯಕವಾಗಿರುತ್ತದೆ. ಚತುರರಾದ ಹರಿಕಥಾ ವಿದ್ವಾಂಸರು ರಸಭಾವಗಳಿಗೆ ತಕ್ಕಂತೆ ಅಬಿsನಯ ಉಪಕಥೆ ಸಂಗೀತ ಮುಂತಾದವುಗಳ ಮಿಶ್ರಣದಿಂದ ಕ್ರಮಬದ್ಧರೀತಿಯಲ್ಲಿ ಮಾಡಿದ ಕಥಾಕಾಲಕ್ಷೇಪದ ಗುರಿ ಶ್ರಾವಕರ ಚಿತ್ರದಲ್ಲಿ ಚಿರಕಾಲ ಉಳಿಯುವುದರಲ್ಲಿ ಸಂಶಯವಿಲ್ಲ. ಕನ್ನಡನಾಡಿನಲ್ಲಿ ಕಥಾಕಾಲಕ್ಷೇಪ ಹರಿಕಥೆ ಎಂಬ ಮತ್ತೊಂದು ಹೆಸರಿನಲ್ಲಿ ಬಳಕೆಯಲ್ಲಿದೆ. ಈ ಕಲೆಗೆ ದಾಸರ ಕೊಡುಗೆ ಅಪಾರವಾದುದು. 20ನೆಯ ಶತಮಾನದಲ್ಲಿ ಕೊಣನೂರು, ಸೀತಾರಾಮ ಶಾಸ್ತ್ರಿ, ಶ್ರೀಕಂಠಶಾಸ್ತ್ರಿ, ಭದ್ರಗಿರಿ ಕೇಶವದಾಸರು, ಭದ್ರಗಿರಿ ಅಚ್ಚುತದಾಸರು, ವೇಣು ಗೋಪಾಲದಾಸರು, ಕುರ್ತಕೋಟಿ ಶ್ರೀಪಾದಶಾಸ್ತ್ರಿ, ಮುಂತಾದವರು ಹೆಸರಾಂತ ವಿದ್ವಾಂಸರೆನಿಸಿದ್ದಾರೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲಕ್ಷಣ (ಟಿವಿ ಸರಣಿ)
ಲಕ್ಷಣ ಎಂಬುದು ಕನ್ನಡ ಭಾಷೆಯಲ್ಲಿನ ಭಾರತೀಯ ದೂರದರ್ಶನ ನಾಟಕವಾಗಿದ್ದು, ಇದು 9 ಆಗಸ್ಟ್ 2021 ರಂದು ಕಲರ್ಸ್ ಕನ್ನಡದಲ್ಲಿ ಇದರಲ್ಲಿ ಜಗನಾಥ್ ನಟಿಸಿದ್ದಾರೆ. ಸಿ, ವಿಜಯಲಕ್ಷ್ಮಿ ಮತ್ತು ಸುಕೃತಾ ನಾಗ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಕಾರ್ಯಕ್ರಮವು ವೂಟ್ ನಲ್ಲಿಯೂ ಸಹ ಪ್ರೀಮಿಯರ್ ಆಗುತ್ತದೆ.
ಸಾರಾಂಶ
23 ವರ್ಷಗಳ ಹಿಂದೆ ಆಸ್ಪತ್ರೆಯಲ್ಲಿ ವೈದ್ಯೆ ತುಳಸಿ ವಿನಿಮಯ ಮಾಡಿಕೊಂಡ ನಕ್ಷತ್ರ ಮತ್ತು ಶ್ವೇತಾ ಎಂಬ ಇಬ್ಬರು ಹುಡುಗಿಯರ ಜೀವನದ ಸುತ್ತ ಕಥೆ ಸುತ್ತುತ್ತದೆ. ನಕ್ಷತ್ರಾ ಕಂದು ಬಣ್ಣದ ಹುಡುಗಿಯಾಗಿದ್ದು, ಕುಟುಂಬದ ದೈನಂದಿನ ಖರ್ಚುಗಳನ್ನು ಪೂರೈಸಲು ಶ್ರಮಿಸುತ್ತಾಳೆ. ಅವಳ ತಂದೆ ತುಕಾರಾಮ ಮತ್ತು ಅವನ ತಾಯಿ ಅವಳನ್ನು ಮಗಳು ಮತ್ತು ಮೊಮ್ಮಗಳು ಎಂದು ಸ್ವೀಕರಿಸಲಿಲ್ಲ ಏಕೆಂದರೆ ಅವಳು ನ್ಯಾಯಯುತವಾಗಿಲ್ಲ. ಅವನು ಮತ್ತು ಅವನ ಹೆಂಡತಿ ಜಯಾ ಚೆಂದದ ಮೈಬಣ್ಣ ಮತ್ತು ಅವಳು ಕಪ್ಪು ಮೈಬಣ್ಣದಲ್ಲಿರುವುದರಿಂದ ನಕ್ಷತ್ರ ತನ್ನ ಮಗಳಲ್ಲ ಎಂದು ಅವನು ಭಾವಿಸುತ್ತಾನೆ. ಎಂ ಪೀ ಆರ್ ಫುಡ್ಸ್ ಮಾಲೀಕ ಭೂಪತಿ ಮತ್ತು S/O ಶಕುಂತಲಾ ದೇವಿ ಅವರು ನಕ್ಷತ್ರ ಅವರ ಮನೆಯಲ್ಲಿ ಬಾಡಿಗೆಗೆ PG ಅತಿಥಿಯಾಗಿ ಅವರ ನೈಜ ಗುರುತನ್ನು ಬಹಿರಂಗಪಡಿಸುತ್ತಿದ್ದಾರೆ. ಟಿವಿ ಆ್ಯಂಕರ್ ಆಗುವ ಕನಸು ಹೊತ್ತಿರುವ ನಕ್ಷತ್ರಾ ಅವರ ಸ್ಕಿನ್ ಟೋನ್ ಆಂಕರ್‌ನ ಅವಶ್ಯಕತೆಗಳಿಗೆ ಹೊಂದಿಕೆಯಾಗುವುದಿಲ್ಲ ಎಂದು ಹಿಂದೆ ತಳ್ಳಲಾಗಿದೆ. ಅಂತಿಮವಾಗಿ ಅವಳು ಆರ್‌ಜೆ ಆಗಿ ಕೆಲಸ ಮಾಡಲು ನಿರ್ವಹಿಸುತ್ತಾಳೆ, ಅಲ್ಲಿ ಅವಳು ಧ್ವನಿ ಮಾತ್ರ, ಆದರೆ ಶ್ವೇತಾ ಕಾರ್ಯಕ್ರಮದ ಮುಖ. ಶ್ವೇತಾಳದ್ದು ಎಂದು ನಂಬುವಾಗ ಭೂಪತಿ ಅವಳ ಧ್ವನಿಯನ್ನು ಪ್ರೀತಿಸಿದಾಗ ತೊಂದರೆ ಪ್ರಾರಂಭವಾಗುತ್ತದೆ. ನಕ್ಷತ್ರ ಮತ್ತು ಶ್ವೇತಾ ತಮ್ಮ ನಿಜವಾದ ಪೋಷಕರನ್ನು ಹೇಗೆ ಭೇಟಿಯಾಗುತ್ತಾರೆ ಮತ್ತು ಭೂಪತಿ ಹೇಗೆ ನಕ್ಷತ್ರಳನ್ನು ಪ್ರೀತಿಸುತ್ತಾರೆ ಎಂಬುದು ಕಥೆಯ ಉಳಿದ ಭಾಗವಾಗಿದೆ.
ಉತ್ಪಾದನೆ
ಧಾರಾವಾಹಿಗಳಿಗೆ ಸ್ವಲ್ಪ ವಿರಾಮದ ನಂತರ ನಟ ಜಗನಾಥ್ ನಿರ್ಮಾಪಕ ಮತ್ತು ನಟನಾಗಿ ಪುನರಾಗಮನವನ್ನು ಈ ಕಾರ್ಯಕ್ರಮವು ಗುರುತಿಸುತ್ತದೆ. ಬೆಂಗಳೂರು ಮತ್ತು ಸುತ್ತಮುತ್ತ ಈ ಕಾರ್ಯಕ್ರಮದ ಚಿತ್ರೀಕರಣ ನಡೆಯುತ್ತಿದೆ. ಕಾರ್ಯಕ್ರಮದ ಕೆಲವು ಸಂಚಿಕೆಗಳನ್ನು ಬೆಂಗಳೂರಿನ ಹೊರವಲಯದಲ್ಲಿ ಚಿತ್ರೀಕರಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ ವರ್ಗ:ಕನ್ನಡ ಧಾರಾವಾಹಿ
ಜಿ. ಪ್ರಶಾಂತ ನಾಯಕ
ಜಿ ಪ್ರಶಾಂತ ನಾಯಕ ‍‍( ಮಾರ್ಚ್ ೧೨, ೧೯೭೯) ಕುವೆಂಪು ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದು ಕನ್ನಡದ ಸಾಹಿತ್ಯ  ಸಾಂಸ್ಕೃತಿಕ ಲೋಕದಲ್ಲಿ ತಮ್ಮ ಬರಹ, ಚಿಂತನೆ, ಸಂವಾದಗಳ ಮೂಲಕ ಗುರುತಿಸಲ್ಪಟ್ಟವರು. ಕವನ, ಕತೆ, ಪ್ರಬಂಧ, ಸಂಶೋಧನೆ, ವಿಮರ್ಶೆ
ಸಂಪಾದನೆ ಇತ್ಯಾದಿ ಪ್ರಕಾರಗಳಲ್ಲಿ ಸಹಜತೆ ಮತ್ತು ಬದ್ಧತೆಯಿಂದ ವಿಚಾರಗಳನ್ನು ದಾಖಲಿಸುವ ಪ್ರಯತ್ನದಿಂದ ಮುಖ್ಯರಾಗುವ ಇವರು
ಈಗಾಗಲೇ ಮೂವತ್ತಕ್ಕೂ ಹೆಚ್ಚುಕೃತಿಗಳನ್ನು ಬರೆದಿದ್ದಾರೆ.
ಜನನ, ಜೀವನ
ಜಿ ಪ್ರಶಾಂತ ನಾಯಕ ಇವರು ಚಾಮರಾಜನಗರ ಜಿಲ್ಲೆ ಕೊಳ್ಳೇಗಾಲ ತಾಲೂಕಿನ 'ಪಾಳ್ಯ,' ಗ್ರಾಮದಲ್ಲಿ ೧೯೭೦ರಲ್ಲಿ ಜನಿಸಿದರು. ತಂದೆ ಡಾ. ಬಿ. ಗುರುಲಿಂಗ, ತಾಯಿ ಶ್ರೀಮತಿ ನಾಗವೇಣಿ. ವಿದ್ಯಾರ್ಥಿ ದೆಸೆಯಲ್ಲಿಯೇ ಇವರು ಉತ್ತಮ ಭಾಷಣಕಾರರಾಗಿದ್ದರು. ಕುವೆಂಪು, ಬಸವಣ್ಣ, ಅಂಬೇಡ್ಕರ್, ಪೆರಿಯಾರ್, ಲೋಹಿಯಾ ಮುಂತಾದವರ ವಿಚಾರಧಾರೆಗಳಿಂದ ಆಕರ್ಷಿತರಾಗಿದ್ದರು
ಉಲ್ಲೇಖಗಳು
https://vijaykarnataka.com/news/karnataka/satyashree-awards-announced-by-karnataka-sahitya-academy/articleshow/74517699.cms
ವರ್ಗ:ಲೇಖಕರು
ಕಥಾಂಜಲಿ
ಕಥಾಂಜಲಿ : ಕನ್ನಡದಲ್ಲಿ ಸಣ್ಣಕಥೆಗಳಿಗೆ ಮೀಸಲಾದ ಈ ಪತ್ರಿಕೆ ಪ್ರಕಟವಾದದ್ದು ೧೯೨೯ನೆಯ ಜುಲೈ ತಿಂಗಳಿನಲ್ಲಿ. ಇದರ ಸಂಪಾದಕರು ಪ್ರಸಿದ್ಧ ಸಾಹಿತಿಗಳೂ ಸ್ವತಃ ಕಥೆಗಾರರೂ ಕಾದಂಬರೀಕಾರರೂ ಆಗಿದ್ದ ಅ.ನ.ಕೃಷ್ಣರಾಯರು. ಕೆಲವು ತಿಂಗಳುಗಳ ಅನಂತರ ಕೃಷ್ಣರಾಯರು ತಮ್ಮ ಈ ಪತ್ರಿಕೆಯ ಪ್ರಕಾಶನದ ಜವಾಬ್ದಾರಿಯನ್ನು ಬಿ.ಎನ್. ಗುಪ್ತರವರಿಗೆ ವಹಿಸಿಕೊಟ್ಟು, ಪತ್ರಿಕೆಗೆ ಹದಿನಾಲ್ಕು ತಿಂಗಳು ತುಂಬುವವರೆಗೆ ಸಂಪಾದಕರಾಗಿದ್ದರು. ಅನಂತರ ಸಂಪಾದನ ಕಾರ್ಯವನ್ನು ಮುಂದುವರಿಸಿಕೊಂಡು ಹೋದವರು-ಮಾ. ನಾ. ಚೌಡಪ್ಪ, ಶ್ರೀನಾಥ (ಎನ್.ಶ್ರೀನಿವಾಸರಾವ್), ಎಸ್. ವೆಂಕಟಾಚಲಪತಿ ಮತ್ತು ನಾಡಿಗೇರ ಕೃಷ್ಣರಾಯ-ಇವರು.
ಮೊದಲನೆಯ ಮಜಲಿನಲ್ಲಿ ಕಥಾಂಜಲಿ ೧೯೩೧ರ ಕೊನೆಯವರೆಗೆ ನಡೆದು ನಿಂತು ಹೋಯಿತು. ಅನಂತರ ಎರಡನೆಯ ಘಟ್ಟದಲ್ಲಿ ೧೯೩೭ರ ಮಧ್ಯಭಾಗದಿಂದ ೧೯೪೧ರ ಅಂತ್ಯದವರೆಗೆ ನಡೆಯಿತು. ಹೀಗೆ ಕಥಾಂಜಲಿ ಸು. ಏಳು ವರ್ಷಗಳ ಕಾಲ ಕನ್ನಡ ಸಾಹಿತ್ಯಕ್ಕೆ ತನ್ನ ಸೇವೆ ಸಲ್ಲಿಸಿತು. ಕಥಾಂಜಲಿಯ ಸ್ಥಾಪನೆಯ ಉದ್ದೇಶವೇನು ಎಂಬುದನ್ನು ಸಂಸ್ಥಾಪಕ ಸಂಪಾದಕ ಅ.ನ. ಕೃಷ್ಣರಾಯರು ಪತ್ರಿಕೆಯ ಪ್ರಥಮ ಸಂಪಾದಕೀಯ ಲೇಖನದಲ್ಲಿ ಈ ರೀತಿ ಸ್ಪಷ್ಟಪಡಿಸಿದ್ದರು: ನಮ್ಮ ಕನ್ನಡನಾಡಿನಲ್ಲಿ...ಕೇವಲ ಸಣ್ಣಕಥೆಗಳಿಗಾಗಿಯೇ ಸಮರ್ಪಿಸಲ್ಟಟ್ಟು ಒಂದು ನಿಯುಕ್ತ ಆದರ್ಶವನ್ನಿಟ್ಟುಕೊಂಡು ಹೊರಟಿರುವ ಪತ್ರಿಕೆಯ ಕೊರತೆ ಬಹುಕಾಲದಿಂದಲೂ ಇದ್ದೇ ಇದ್ದಿತು...ನಮ್ಮಲ್ಲಿ ಸರ್ವತೋಮುಖವಾದ ಬೆಳೆ ಬೆಳೆದು ಕುಯಿಲಿಗೆ ಸಿದ್ಧವಾಗಿದ್ದರೂ ಅದನ್ನು ಕುಯ್ದು ನಾಡಿಗರಿಗೆ ಹಂಚುವವರಿಲ್ಲವಲ್ಲ ಎಂದು ಎನಿಸುತ್ತಲೇ ಇದ್ದಿತು. ಈ ಅಂತಸ್ತಾಪವನ್ನು ದೂರಮಾಡಿ, ಸನ್ಮಿತ್ರರ ಸಹಾಯ ಸ್ಪೂರ್ತಿಗಳಿಂದ ಹುರಿಗೊಂಡು ನಾವು ಈ ಕೆಲಸಕ್ಕೆ ಉದ್ಯುಕ್ತರಾಗಿರುವೆವು...ಸಣ್ಣಕಥೆಗಳಲ್ಲಿ ನಾನಾ ಬಗೆಗಳುಂಟು, ಸಂಪ್ರದಾಯಗಳುಂಟು, ಶೈಲಿಗಳುಂಟು. ನಾವು ಯಾವ ಒಂದು ಶೈಲಿ ಸಂಪ್ರದಾಯಕ್ಕೂ ತಾಳಿಕಟ್ಟುವುದಿಲ್ಲ. ಎಲ್ಲವುಗಳ ಪರಿಚಯಾನುಭವವನ್ನು ಕನ್ನಡಿಗರಿಗೆ ಮಾಡಿಸಿಕೊಡಬೇಕೆಂಬುದೇ ನಮ್ಮಿಚ್ಛೆ. ಸ್ವಕಪೋಲಕಲ್ಪಿತವಾದ ಕನ್ನಡಿಗರ ಕಥೆಗಳಿಗೆ ಪ್ರಾಧಾನ್ಯ ಕೊಟ್ಟು ಅನಂತರ ಇತರ ಭಾಷೆಗಳಲ್ಲಿನ ಕಥೆಗಳ ಪರಿಚಯವನ್ನು ಉಂಟು ಮಾಡಿಕೊಡುತ್ತೇವೆ.
ಒಟ್ಟಿನಲ್ಲಿ ಕಥಾಂಜಲಿ ತನ್ನ ಜೀವಿತಾವಧಿಯಲ್ಲಿ ಈ ಧ್ಯೇಯವನ್ನು ಚೆನ್ನಾಗಿ ಪರಿಪಾಲಿಸಿಕೊಂಡು ಬಂದಿತೆನ್ನಬಹುದು. ತಂತ್ರವೈವಿಧ್ಯವುಳ್ಳ ಹಲವಾರು ಉತ್ತಮ ಕನ್ನಡ ಸಣ್ಣಕಥೆಗಳನ್ನೂ ಕನ್ನಡೇತರ ಭಾಷೆಗಳ ಕಥೆಗಳ ಅನುವಾದವನ್ನೂ ಅದು ಪ್ರಕಟಿಸಿತು. ವೈಯಕ್ತಿಕ ಅನುಬಂಧಗಳನ್ನು ಗಣನೆಗೆ ತಾರದೆ, ವಸ್ತುನಿಷ್ಠವಾದ ಸಾಹಿತ್ಯ ಸಮೀಕ್ಷೆಯನ್ನೂ ನಡೆಸಿತು.
ಇವೆಲ್ಲಕ್ಕಿಂತಲೂ ಮುಖ್ಯವಾದ ಅಂಶವೆಂದರೆ-’1929ರಲ್ಲಿ ಆರಂಭಿಸಿದ ಕಥಾಂಜಲಿ ಮಾಸಪತ್ರಿಕೆ...ಹೊಸ ಲೇಖಕರ ವಿಕಾಸಕ್ಕೆ ನೆರವಾಯಿತು...ಸು. 50 ಜನ ಲೇಖಕರು ಕಥಾಂಜಲಿಯಿಂದ ಮುಂದಕ್ಕೆ ಬಂದರು. ಸಣ್ಣಕಥೆಗಳ ವಿಪುಲವಾದ ಸೃಷ್ಟಿಗೂ ಕಥನಕಲೆಯ ನವ ವಿಜ್ಞಾನದ ಉದಯಕ್ಕೂ ಕಥಾಂಜಲಿ ಬಹಳ ಹೆಣಗಿತು’-ಎಂದು ಅ.ನ. ಕೃಷ್ಣರಾಯರು, ಬೊಂಬಾಯಿನ ಆಲ್ ಇಂಡಿಯಾ ರೇಡಿಯೋ ಕೇಂದ್ರದಿಂದ ಕನ್ನಡ ಸಣ್ಣಕಥೆಗಳನ್ನು ಕುರಿತು ಮಾಡಿದ ಭಾಷಣದಲ್ಲಿ ಹೇಳಿದ ಮಾತುಗಳಲ್ಲಿ ಉತ್ಟ್ರೇಕ್ಷೆಯಿಲ್ಲ.
ಶ್ರೀನಾಥ, ಮಾ.ನಾ. ಚೌಡಪ್ಪ, ವಾಣಿ, ನಾಡಿಗೇರ ಕೃಷ್ಣರಾಯ-ಇವರು ಕನ್ನಡ ಸಾಹಿತ್ಯಲೋಕವನ್ನು ಪ್ರವೇಶಿಸಿದ್ದು ಕಥಾಂಜಲಿಯ ಮೂಲಕ; ಜಿ.ಪಿ.ರಾಜರತ್ನಂ, ಮ. ನ. ಮೂರ್ತಿ, ಕ್ಷೀರಸಾಗರ (ಸೀತಾರಾಮಶಾಸ್ತ್ರಿ), ರಾಘವ (ಎಂ. ವಿ. ಸೀತಾರಾಮಯ್ಯ), ಇ. ಎ. ಭಾಸ್ಕರರಾವ್, ರಾ.ಶಿ. (ಎಂ. ಶಿವರಾಮ್) ಮುಂತಾದವರ ಆರಂಭಕಾಲದ ಲೇಖನಗಳಲ್ಲಿ ಹಲವು ಬೆಳಕು ಕಂಡದ್ದು ಕಥಾಂಜಲಿಯಲ್ಲಿ. ಆನಂದ (ಎ. ಸೀತಾರಾಂ), ಕೆ. ಗೋಪಾಲಕೃಷ್ಣರಾಯ, ದೇವುಡು, ಕೃಷ್ಣಕುಮಾರ ಕಲ್ಲೂರ, ಶ್ರೀರಂಗ (ಆದ್ಯ ರಂಗಾಚಾರ್ಯರು), ಡಿ. ಕೆ. ಭಾರದ್ವಾಜ್, ಬೆಳ್ಳಾವೆ ನರಹರಿಶಾಸ್ತ್ರಿಗಳು ಮುಂತಾದ ಖ್ಯಾತ ಲೇಖಕರು ಕಥಾಂಜಲಿಯ ಲೇಖಕ ಬಳಗದಲ್ಲಿ ಸೇರಿದ್ದರು-ಎಂಬಿವು ಸ್ಮರಣಿಯ ಅಂಶಗಳು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ತಿಂಗಳಪತ್ರಿಕೆಗಳು
ಬಿ.ಎ. ಬಸವರಾಜ
ಬೈರತಿ ಆಂಜಿನಪ್ಪ ಬಸವರಾಜು, ಕೆ ಆರ್ ಪುರಂ ವಿಧಾನಸಭಾ ಕ್ಷೇತ್ರದ ಶಾಸಕ. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ನೇತಾರ.
ವಿವರ
ಬಸವರಾಜು ಅವರ ಊರು ಕಣ್ಣೂರು. ಇವರು ಬಿ ಎ ಪದವೀಧರರು.
ಅವಧಿ
೨೦೧೩ರ ವಿಧಾನಸಭೆ ಚುನಾವಣೆಯಲ್ಲಿ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿ ಎನ್ ಎಸ್ ನಂದೀಶರೆಡ್ಡಿಯವರ ವಿರುದ್ಧ ೨೦೦೦೦ ಮತಗಳಿಂದ ಗೆದ್ದರು. ೨೦೧೮ರವರೆಗೆ ಇವರ ಸೇವಾವಧಿ.
ರಾಜಕೀಯ ಜೀವನ
ಪುರಪಿತೃ: ೨೦೦೮-೨೦೧೩, ಬೆಂಗಳೂರು ಮಹಾನಗರಪಾಲಿಕೆ ಪಿ ಎಲ್ ಡಿ ಬ್ಯಾಂಕು ಸದಸ್ಯ. ೨೦೧೬ರಲ್ಲಿ ಬಿಡಿಎ [] ನಾಮನಿರ್ದೇಶಿತ ಸದಸ್ಯರಾಗಿ ನೇಮಕಗೊಂಡಿದ್ದಾರೆ.
ಹೆಗ್ಗಳಿಕೆ
ಬಿಪ್ಯಾಕ್ ೨೦೧೬ರಲ್ಲಿ ನಡೆಸಿದ ಸರ್ವೇಯಲ್ಲಿ ನಂ.೧ ಶಾಸಕರಾಗಿ ಆಯ್ಕೆಯಾದದ್ದು ಬಸವರಾಜುರ ಹೆಗ್ಗಳಿಕೆ.
ಉಲ್ಲೇಖಗಳು
ಕರ್ನಾಟಕ_ವಿಧಾನಸಭೆ_ಚುನಾವಣೆ,_2013
ವರ್ಗ:ಶಾಸಕರು ವರ್ಗ:ರಾಜಕಾರಣಿಗಳು
ಡಿಬೆಂಚರ್
thumbnail|right|ಡಿಬೆಂಚರ್ ಡಿಬೆಂಚರ್ ಎಂದರೆ ದೊಡ್ಡ ಕಂಪನಿಗಳು ಬಳಸುವ ದೀರ್ಘಾವಧಿಯ ಸಾಲದ ಪತ್ರ, ಮೂಲತಃ ಕಾನೂನು ಬದ್ಧವಾಗಿ "ಡಿಬೆಂಚರ್" ಎಂದರೆ ಒಂದು ಸಾಲ ಸೃಷ್ಟಿಸುವ ಅಥವಾ ಸಾಲವನ್ನು ಒಪ್ಪಿಕೊಳ್ಳುವ ಡಾಕ್ಯುಮೆಂಟ್ ಎಂದು ಕರೆಯಲಾಗುತ್ತದೆ ಆದರೆ ಕೆಲವು ದೇಶಗಲ್ಲಿ ಡಿಬೆಂಚರ್‍ನ್ನು ಕರಾರು ಪತ್ರ ಎಂದು ಕರೆಯುತ್ತಾರೆ, ಅಥವ ಸಾಲದ ಸ್ಟಾಕು ಎಂದು ಕೂಡ ಕರೆಯಲಾಗುವುದು.ಡಿಬೆಂಚರ್‍ ಎನ್ನುವುದು ಕಂಪನಿಯ ಬಂಡವಾಳದ ರಚನೆಯ ಒಂದು ಭಾಗವಾಗಿದೆ,ಕಂಪನಿ ಒಂದು ನಿರ್ದಿಷ್ಟವಾದ ಮೊತ್ತಕ್ಕೆ ಹೊಣೆಗಾರನಾಗಿರುತ್ತದೆ, ಕಂಪನಿ ನಿರ್ದಿಷ್ಟವಾದ ಬಡ್ಡಿಯನ್ನು ಸಹ ನೀಡಬೇಕಾಗಿರುತ್ತದೆ.ಇದು ಷೇರು ಬಂಡವಾಳವಾಗುವುದಲ್ಲ.ಹಿರಿಯ ಡಿಬೆಂಚರ್ಗಳು ಅಧೀನ ಡಿಬೆಂಚರ್ಗಳು ಮೊದಲು ಹಣ ಪಾವತಿಸಲಾಗುವುದು, ಮತ್ತು ಈ ವರ್ಗಗಳ ಅಪಾಯ ಮತ್ತು ಪ್ರತಿಫಲವನ್ನು ಬದಲಾಗುವ ದರಗಳು ಇವೆ. ಡಿಬೆಂಚರಗಳು ಸಾಮಾನ್ಯವಾಗಿ ಡಿಬೆಂಚರ್ ಪಡೆದವರಿಂದ ಮುಕ್ತವಾಗಿ ವರ್ಗಾವಣೆಮಾಡಬಹುದು, ಡಿಬೆಂಚರ್ ಹೊಂದಿರುವವರು ಷೇರುದಾರರ ಸಂಸ್ಥೆಯ ಸಾಮಾನ್ಯ ಸಭೆಗಳಲ್ಲಿ ಮತ ಹಾಕುವ ಹಕ್ಕನ್ನು ಹೊಂದಿರುವುದಿಲ್ಲ ಆದರೆ ಇವರು ಪ್ರತ್ಯೇಕ ಸಭೆಗಳ್ಳಿ ಅಥವಾ ಪ್ರತ್ಯೇಕ ಮತಗಳನ್ನು ಹಾಕುವ ಹಕ್ಕನ್ನು ಹೊಂದಿರುತ್ತರೆ ಉದಾಹರಣೆಗೆ ಡಿಬೆಂಚರ್ಗಳ ಹಕ್ಕುಗಳನ್ನು ಬದಲಾವಣೆ ಮಾಡುವುದರಲ್ಲಿ ಹಕ್ಕನ್ನು ಹೊಂದಿರುತ್ತಾರೆ.
ಗುಣಲಕ್ಷಣಗಳು
thumbnail|right|ಆಯವ್ಯಯ
ಅಮೇರಿಕಾದ ನಿಗಮಗಳು ಹೆಚ್ಚಾಗಿ ಸುಮಾರು $ 1,000 ಬಾಂಡುಗಳನ್ನು ನೀಡುತ್ತದೆ, ಅಮೇರಿಕಾದ ಸರ್ಕಾರ $ 5,000 ಬಾಂಡ್ಗಳನ್ನು ಹೆಚ್ಚು ನೀಡುವ ಸಾಧ್ಯತೆಯಿದೆ. ಡಿಬೆಂಚರ್ಗಳು ಶ್ರೀಮಂತ ಕಲ್ಪನೆಯನ್ನು ದಾರಿಕಲ್ಪಿಸುತ್ತದೆ ಅಂದರೆ ಬಾಂಡ್ ಹೋಲ್ಡರ್‍ಗಳು ಬ್ಯಾಂಕ್‍ನಲ್ಲಿ ತಮ್ಮ "ಕೂಪನ್"ನ್ನು ನೀಡಿ ಅದಕ್ಕೆ ಸಮವಾದ ಅಥವ ಕಡಿಮೆಯ ಹಣವನ್ನು ಬ್ಯಾಂಕ್‍ನಿಂದ ಪಡೆಯಬಹುದು ಈ ಹಣವನ್ನು ಬಿನ್ನ ಬಿನ್ನವಾದ ಸಮಯಗಲ್ಲಿ ಪಡೆಯಬಹುದು ಅಪಾಯವನ್ನು ಕಡಿಮೆ ಇತರ ವೈಶಿಷ್ಟ್ಯಗಳ ಇವೆ ಅದು ಏನೆಂದರೆ "ಋಣ ಪರಿಹಾರ ನಿಧಿ" ಅಂದರೆ ಒಂದು ಬಾಂಡ್ನ್ನು ಮೂಲಕ ಎರವಲು ಎಂದು ನಿಧಿಗಳಲ್ಲಿ ಮರುಪಾವತಿ ಒಂದು ಸಾಧನವು. ನೀಡುವವರು ಮುಕ್ತ ಮಾರುಕಟ್ಟೆಯಲ್ಲಿ ಸಾಲಪತ್ರಗಳ ಖರೀದಿ ಮೂಲಕ ಸಮಸ್ಯೆಯನ್ನು ಭಾಗವಾಗಿ ನಿವೃತ್ತಿ ಟ್ರಸ್ಟೀ ಗೆ ನಿಯತಕಾಲಿಕ ಪಾವತಿಗಳನ್ನು ಮಾಡಬಹುದು ಈ ಹಣದುಬ್ಬರ, ದಿವಾಳಿತನದ, ಅಥವಾ ಇತರ ಅಪಾಯಕಾರಿ ಅಂಶಗಳನ್ನು ವಿರುದ್ಧ ಹೆಡ್ಜ್, ಸಾಲದಾತರಿಗೆ ಅಪಾಯ ಕಡಿಮೆಯಾಗುತ್ತದೆ. ಋಣ ಪರಿಹಾರ ನಿಧಿ ಡಿಬೆಂಚರ್‍ ಅಪಾಯ ಕಡಿಮೆ ಮಾಡುತ್ತದೆ, ಮತ್ತು ಆದ್ದರಿಂದ ಇದು ಒಂದು ಕಡಿಮೆ "ಕೂಪನ್" ನೀಡುತ್ತದೆ (ಅಥವಾ ಬಡ್ಡಿ ಪಾವತಿ). ಡಿಬೆಂಚರ್‍ ಹೋಲ್ಡರ್ ಕಂಪನಿ ಒಳ್ಲೇಯ ರೀತಿ ಕಾರ್ಯನಿರ್ವಹಣೆಯಾಗುತ್ತಿದ್ದರೆ ಡಿಬೆಂಚರ್‍ ಹೋಲ್ಡರ್‍ಗಳು ಇಕ್ವಿಟಿ ಷೇರು ಹೋಲ್ಡರ್‍ ಆಗಿ ಬದಲಾವಣೆ ಹಾಗಬಹುದು. ಕಂಪನಿಗಳು ಡಿಬೆಂಚರ್‍ಗಳನ್ನು ಹಿಂದೆ ನೀಡುವ ಹಕ್ಕನ್ನು ಹೊಂದಿರುತ್ತದೆ.ಕಂಪನಿ ಬೇಕೆಂದರೆ ಮುಕ್ತಾಯ ದಿನಾಂಕ ಮೊದಲೆ ಹಣವನ್ನು ಮರುಪಾವತಿಮಾಡಬಹುದು ಬಾಂಡ್‍ನ ಹಣ ನೀಡಲು ವಿಫಲರಾಗುತ್ತಾರೆ ಅದನ್ನು ದಿವಾಳಿತನ ಎಂದು ಕರೆಯುತ್ತಾರೆ. ಬಾಂಡ್‍ ಹೋಲ್ಡರ್ ತನ್ನ ಬಡ್ಡಿಯನ್ನು ಕಂಪನಿಯಿಂದ ಪಡೆಯದ್ದಿದ್ದರೆ ಅದನ್ನು ಸಹ ದಿವಾಳಿತನ ಎಂದು ಕರೆಯಬಹುದು ಅಥವ ಒಪ್ಪಂದದಲ್ಲಿ ನಿಗದು ಪಡಿಸಿದ ವೇಳೆ ಡಿಬೆಂಚರ್‍ ಹೋಲ್ಡರ್‍ಗಳು ಕಂಪನಿ ಆಸ್ತಿಗಳನ್ನು ವಶಪಡಿಸಿಕೊಳ್ಳಬಹುದು
ವಿವಿಧ ಅಧಿಕಾರವ್ಯಾಪ್ತಿಗಳಲ್ಲಿ ಭದ್ರತಾ
thumbnail|right|ಸಾಲದ ಪತ್ರ ಯುನೈಟೆಡ್ ಸ್ಟೇಟ್ಸ್ನಲ್ಲಿ, ಡಿಬೆಂಚರ್ ಅಸುರಕ್ಷಿತ ಕಾರ್ಪೊರೇಟ್ ಬಾಂಡ್ ಆಗಿದೆ, ಅಂದರೆ ಡಿಬೆಂಚರ್‍ ಹೋಲ್ಡರ್‍ಗಳು ಬಾಂಡ್‍ನ ಅಸಲು ಮರುಪಾವತಿ ಪಡೆಯುವುದರಲ್ಲಿ ಕಂಪನಿಯ ಯಾವುದೆ ಆದಾಯ ಅಥವ  ಕಂಪನಿ ಯಾವುದೆ ಆಸ್ತಿಯ ಅಥವ ಸ್ಟಾಕು ಮೇಲೆ ಹಕ್ಕನ್ನು ಹೊಂದಿರುವುದಿಲ್ಲ ಆದರೆ ಮಾರ್ಟೆಗೆಜ್‍ ಬಾಂಡ್‍ಗಳು ಕಂಪನಿಯ ಯಾವುದೆ ಆದಾಯ ಅಥವ  ಕಂಪನಿ ಯಾವುದೆ ಆಸ್ತಿಯ ಮೇಲೆ ಹಕ್ಕನ್ನು ಹೊಂದಿರುತ್ತದೆ ಸಾಮಾನ್ಯವಾಗಿ ಯುನೈಟೆಡ್ ಕಿಂಗ್ಡಮ್‍ನಲ್ಲಿ ಡಿಬೆಂಚರ್ ಭದ್ರತೆಯಾಗಿರುತ್ತದೆ ಕೆನಡಾದಲ್ಲಿ, ಡಿಬೆಂಚರ್ ಹೋಲ್ಡರ್ ಭದ್ರತಾ ಸಾಲಗಾರ, ಸಾಲದ ಮೇಲೆ ಸಾಮಾನ್ಯವಾಗಿ ಅಲ್ಲಿ ಸುರಕ್ಷಿತ ಸಾಲಕ್ಕೆ ಕಂಪನಿಯ ಯಾವುದೆ ಆಸ್ತಿ ಹೊಣೆಯಾಗಿರುವುದ್ದಿಲ್ಲ ಡಿಬೆಂಚರ್ ದಿವಾಳಿ ಅಸುರಕ್ಷಿತ ಸಾಲದಾತರು ಮೇಲೆ ಸಾಲಗ್ರಾಹಿಗೆ ಆದ್ಯತೆ ತಂದುಕೊಡುತ್ತದೆ ಅಲ್ಲಿ ಋಣಭಾರ ಸಾಧನಗಿಗೆ ನಿರ್ದಿಷ್ಟ ಸ್ವತ್ತುಗಳು ಹೊಣೆಯಾಗಿರುತ್ತದೆ ಏಷ್ಯಾದಲ್ಲಿ ಯಾವುದೆ ಸಾಲ ಡಾಕ್ಯುಮೆಂಟ್ ಹಣ ಮರುಪಾವತಿ ಭೂಮಿಯಿಂದ ಭದ್ರತೆಗೊಂಡಿದ್ದರೆ ಅದನ್ನು ಮಾರ್ಟಗೆಜ್‍ ಎಂದು ಕರೆಯುತ್ತಾರೆ, ಹಣ ಮರುಪಾವತಿ ಕಂಪನಿಯ ಇತರ ಸ್ವತ್ತುಗಳನ್ನು ವಿರುದ್ಧ ಚಾರ್ಜ್ ಪಡೆದುಕೊಂಡಿರುತ್ತದೆ ಆ ಬಾಂಡ್‍ನ್ನು ಡಿಬೆಂಚರ್ ಎಂದು ಕರೆಯುತ್ತಾರೆ, ಯಾವುದೆ ಡಾಕ್ಯುಮೆಂಟ್‍ಗೆ ಭದ್ರತೆ ಇರದ್ದಿದ್ದಾರೆ ಅದನ್ನು ಅಸುರಕ್ಷಿತ ಠೇವಣಿ ಪತ್ರ ಎಂದು ಕರೆಯುತ್ತಾರೆ
ಪರಿವರ್ತಿಸಲಾಗದ ಸಾಲಪತ್ರಗಳು (ಡಿಬೆಂಚರ್ಗಳು)
ಪರಿವರ್ತಿಸಲಾಗದ ಸಾಲಪತ್ರಗಳು ಎಂದರೆ ಡಿಬೆಂಚರ್‍ಗಳು ಕೆಲವು ದಿನಗಳ ನಂತರ ಡಿಬೆಂಚರ್‍ನಿಂದ ಶೇರುಗಳಾಗಿ ಪರಿವರ್ತಿಸಬಹುದು. "ಪರಿವರ್ತನೀಯತೆ" ಎಂಬುದು ಖರೀದಿದಾರರನ್ನು ಆಕರ್ಷಿಸಲು ಕಂಪನಿಗಳು ಸೇರಿಸಬಹುದು ಒಂದು ವೈಶಿಷ್ಟ್ಯವಾದ ಲಕ್ಷಣ. ಇದು ಒಂದು ಕಾರ್ಪೊರೇಟ್ ಬಾಂಡ್ ಹೊಂದಿರುವಂತಹ ಒಂದು ವಿಶೇಷವಾದ ಲಕ್ಷಣವಾಗಿದೆ. ಖರೀದಿದಾರರು ತಮ್ಮ ಡಿಬೆಂಚರ್‍ಗಳು ಪರಿವರ್ತಿಸಬಹುದಾದ ಅನುಕೂಲ ಪಡೆಯಬಹುದು ಪರಿವರ್ತನೀಯಾಗದ ಬಾಂಡ್‍ಗಳಿಗಿಂತ ಪರಿವರ್ತನೀಯ ಬಾಂಡ್ ಸಾಮಾನ್ಯವಾಗಿ ಕಡಿಮೆ ಬಡ್ಡಿ ದರ ಹೊಂದಿರುತ್ತಾವೆ
ಪರಿವರ್ತಿಸಲಾಗದ ಸಾಲಪತ್ರಗಳನ್ನು (ಡಿಬೆಂಚರ್ಗಳು)
ಪರಿವರ್ತಿಸಲಾಗದ ಸಾಲಪತ್ರಗಳು, ಇದು ಕೇವಲ ಸಾಮಾನ್ಯ ಡಿಬೆಂಚರ್ಗಳು, ಇವು ಡಿಬೆಂಚರ್‍ನಿಂದ ಶೇರುಗಳಾಗಿ ಪರಿವರ್ತಿಸಲು ಆಗುವುದ್ದಿಲ್ಲ ಪರಿವರ್ತನೀಯಾಗದ ಬಾಂಡ್‍ಗಳಿಗಿಂತ ಪರಿವರ್ತನೀಯ ಬಾಂಡ್ ಸಾಮಾನ್ಯವಾಗಿ ಕಡಿಮೆ ಬಡ್ಡಿ ದರ ಹೊಂದಿರುತ್ತಾವೆ.ಇವು ಪರಿವರ್ತನೀಯತೆ ವೈಶಿಷ್ಟ್ಯವನ್ನು ಹೊಂದಿರುವುದಿಲ್ಲ
ರಿಜಿಸ್ಟಾರ್ ಸಾಲಪತ್ರಗಳು (ಡಿಬೆಂಚರ್ಗಳು)
ರಿಜಿಸ್ಟಾರ್ ಸಾಲಪತ್ರಗಳು ಎಂದರೆ ಈ ಸಾಲಪತ್ರಗಳು ಕಂಪನಿಯೊಂದಿಗೆ ನೋಂದಣಿಕೆಯಾಗಿರುತ್ತದೆ. ಸಾಲಪತ್ರದ ಹಣವನ್ನು ಕಂಪನಿಯೊಂದಿಗೆ ಯಾರ ಹೆಸರು ನೋಂದಣಿಕೆಯಾಗಿರುತ್ತದೆಯೊ ಅವರಿಗೆ ನೀಡುತ್ತಾರೆ
ಬೇರರ್ ಸಾಲಪತ್ರಗಳು (ಡಿಬೆಂಚರ್ಗಳು)
ಬೇರರ್ ಸಾಲಪತ್ರಗಳು ಎಂದರೆ ಈ ಸಾಲಪತ್ರಗಳು ಕಂಪನಿಯೊಂದಿಗೆ ನೋಂದಣಿಕೆಯಾಗಿರುತವುದಿಲ್ಲ. ಸಾಲಪತ್ರದ ಹಣವನ್ನು ಸಾಲಪತ್ರ ಯಾರ ಕೈಯಲ್ಲಿ ಇರುತ್ತದೆಯೊ ಅವರಿಗೆ ನೀಡಲಾಗುವುದು.
ಸೆಕ್ಯೂರ್‍ಡ್‍ ಸಾಲಪತ್ರಗಳು (ಡಿಬೆಂಚರ್ಗಳು)
ಸೆಕ್ಯೂರ್‍ಡ್‍ ಸಾಲಪತ್ರಗಳು ಎಂದರೆ ಡಿಬೆಂಚರ್‍ ಹೋಲ್ಡರ್‍ಗಳು ಕಂಪನಿಯ ಆಸ್ತಿಪಾಸ್ತಿಗಳನ್ನು ಮೇಲೆ ಚಾರ್ಜ್ ಪಡೆದುಕೊಂಡಿರುತ್ತಾರೆ ಇವುಗಳನ್ನು ಅಡಮಾನ ಡಿಬೆಂಚರ್ಗಳು ಎಂದು ಕೂಡ ಕರೆಯಲಾಗುತ್ತದೆ. ಸುರಕ್ಷಿತ ಡಿಬೆಂಚರ್ಗಳು ಹೊಂದಿರುವವರಿಗೆ ಕಂಪನಿ ಒತ್ತೆ ಸ್ವತ್ತುಗಳ ಅಂದರೆ ಡಿಬೆಂಚರ್ಗಳು ಬಡ್ಡಿ ಪೇಯ್ಡ್ ಪ್ರಮಾಣವನ್ನು ತಮ್ಮ ಪ್ರಮುಖ ಪ್ರಮಾಣವನ್ನು ಚೇತರಿಸಿಕೊಳ್ಳಲು ಹಕ್ಕಿದೆ.
ಅನ್‍ಸೆಕ್ಯೂರ್‍ಡ್‍ ಸಾಲಪತ್ರಗಳು (ಡಿಬೆಂಚರ್ಗಳು)
ಅನ್‍ಸೆಕ್ಯೂರ್‍ಡ್‍ ಡಿಬೆಂಚರ್ಗಳು ಹೊಂದಿರುವವರಿಗೆ ಕಂಪನಿ ಒತ್ತೆ ಸ್ವತ್ತುಗಳ ಅಂದರೆ ಡಿಬೆಂಚರ್ಗಳು ಬಡ್ಡಿ ಪೇಯ್ಡ್ ಪ್ರಮಾಣವನ್ನು ತಮ್ಮ ಪ್ರಮುಖ ಪ್ರಮಾಣವನ್ನು ಚೇತರಿಸಿಕೊಳ್ಳಲು ಹಕ್ಕಿರುವುದಿಲ್ಲ.
ರಿಡೀಮೆಬಲ್‍ ಸಾಲಪತ್ರಗಳು (ಡಿಬೆಂಚರ್ಗಳು)
ರಿಡೀಮೆಬಲ್‍ ಡಿಬೆಂಚರ್ಗಳು ಎಂದರೆ ಈ ಡಿಬೆಂಚರ್ಗಳು ವಾರ್ಷಿಕ ರೇಖಾಚಿತ್ರಗಳನ್ನು ಅಥವಾ ಮುಕ್ತ ಮಾರುಕಟ್ಟೆಯಿಂದ ಖರೀದಿಸುವ ಮೂಲಕ ಉಪಯೋಗಿಸಿಕೊಳ್ಳಬಹುದು.
ಇರ್‍ರಿಡೀಮೆಬಲ್‍ ಸಾಲಪತ್ರಗಳು (ಡಿಬೆಂಚರ್ಗಳು)
ಇರ್‍ರಿಡೀಮೆಬಲ್‍ ಡಿಬೆಂಚರ್ಗಳು ಎಂದರೆ ಕಂಪನಿಯ ಜೀವನದಲ್ಲಿ ಸಮಯ ವಿಮೋಚನೆಗೊಳ್ಳುತ್ತಾನೆ ಇರುವಂತಹ ಡಿಬೆಂಚರ್ಗಳು. ಕಂಪನಿಯು ದಿವಾಳಿಯಾಗುವ ಹೋಗುತ್ತದೆ ಮಾತ್ರ ಇಂತಹ ಡಿಬೆಂಚರ್ಗಳು ಹಿಂದಕ್ಕೆ ನೀಡಲಾಗುತ್ತದೆ
ಉಲ್ಲೇಖ
ವರ್ಗ:ಅರ್ಥಶಾಸ್ತ್ರ
ಜಾಫರಾಬಾದ್
ಜಾಫರಾಬಾದ್ - ಈಗಿನ ಗುಜರಾತ್ ರಾಜ್ಯದಲ್ಲಿಯ ಒಂದು ಪಟ್ಟಣ; ಜಾನ್‍ಪುರ ತಹಸೀಲಿನ ಅದೇ ಹೆಸರಿನ ಕಸಬೆ. ಉ.ಅ 25º 41` ಮತ್ತು ಪೂ.ರೇ. 82º 44` ಮೇಲೆ, ಜೌನ್ ಪುರದಿಂದ ಆಗ್ನೇಯಕ್ಕೆ 5 ಮೈ. ಮತ್ತು ಮುಂಬಯಿಯಿಂದ 135 ಮೈ.ದೂರದಲ್ಲಿ ಇದೆ. ಸಮುದ್ರ ದಂಡೆಯಿಂದ ಒಂದು ಮೈ.ಮೇಲೆ ರಣಾಯಿ ನದಿಯ ತೀರದಲ್ಲಿದೆ. ಈ ನದಿ ಜನಮಾರ್ಗಕ್ಕೆ ಅನುಕೂಲವಾದ್ದರಿಂದ ವ್ಯಾಪಾರ ವ್ಯವಹಾರಕ್ಕೆ ತುಂಬ ಅನುಕೂಲಕರ. ಇಲ್ಲಿಯ ವಾರ್ಷಿಕ ಮಳೆ 25.
ಸಜ್ಜೆ, ಗೋಧಿ, ಮತ್ತು ಹತ್ತಿ ಇಲ್ಲಿಯ ಮುಖ್ಯ ಬೆಳೆಗಳು. ಕಟ್ಟಡಗಳನ್ನು ಕಟ್ಟಲು ಕಲ್ಲುಚಪ್ಪಡಿಗಳು ಇಲ್ಲಿ ಸಿಕ್ಕುತ್ತವೆ. ದಪ್ಪ ಹತ್ತಿ ಬಟ್ಟೆಗಳು ತಯಾರಾಗುತ್ತವೆ.
ಇತಿಹಾಸ
ಇದೊಂದು ಪ್ರಾಚೀನ ನಗರ. ಬುದ್ಧನ ಕಾಲದಲ್ಲಿ ಇದನ್ನು ಮನೈಭ ಎಂಬ ಹೆಸರಿನಿಂದ ಕರೆಯಲಾಗುತ್ತಿತ್ತೆಂದು ತಿಳಿದು ಬಂದಿದೆ. ಜಾಫರಾಬಾದ್ ಹಿಂದಿನ ಜಂಜೀರಾ ಸಂಸ್ಥಾನದ ನವಾಬನ ಆಡಳಿತದಲ್ಲಿತ್ತು. 1621ರಲ್ಲಿ ಘಿಯಾಸ್-ಉದ್-ದೀನ್ ತುಘಲಕನ ಮಗ ಈ ನಗರವನ್ನು ಗೆದ್ದದ್ದರಿಂದ ಇದಕ್ಕೆ ಜಾಫರಾಬಾದ್ ಎಂಬ ಹೆಸರು ಬಂತೆನ್ನಲಾಗಿದೆ. ನಗರದ ಸುತ್ತಮುತ್ತ ಪ್ರಾಚೀನ ಕಟ್ಟಡಗಳ ಅನೇಕ ಭಗ್ನಾವಶೇಷಗಳನ್ನು ಕಾಣಬಹುದು.
ವರ್ಗ:ನಗರಗಳು
ಬಾಳಾಶಾಸ್ತ್ರಿ ಜಾಂಬೇಕರ್
ಬಾಳಾಶಾಸ್ತ್ರಿ ಜಾಂಬೇಕರ್ (1812-1846) ಮರಾಠಿ ಲೇಖಕ, ಶಿಕ್ಷಣ ತಜ್ಞ, ಪತ್ರಿಕೋದ್ಯಮಿ ಮತ್ತು ಸಮಾಜಸುಧಾರಕರು.
ಬದುಕು
ಮಹಾರಾಷ್ಟ್ರದ ರತ್ನಗಿರಿ ಜಿಲ್ಲೆಯ ದೇವಗಢ ತಾಲ್ಲೂಕಿನ ಪೋಂಭುರ್ಲೆ ಹಳ್ಳಿಯಲ್ಲಿ ಜನಿಸಿದರು. ತಂದೆ ಗಂಗಾಧರ ಶಾಸ್ತ್ರಿ, ತಾಯಿ ಸುಗುಣಾಬಾಯಿ. ಜಾಂಭೇಕರರು ಪ್ರಾಥಮಿಕ ಶಿಕ್ಷಣ ಪಡೆದದ್ದು ತಮ್ಮ ತಂದೆಯಿಂದ. ಅನಂತರ ಮುಂಬಯಿ ದೇಶೀಯ ಶಿಕ್ಷಣ ಸಂಘದಲ್ಲಿ (ನೇಟಿವ್ ಎಜುಕೇಷನ್ ಸೊಸೈಟಿ) ಇವರು ವ್ಯಾಸಂಗ ಮಾಡಿದರು.
ಜಾಂಭೇಕರರು 1830ರಲ್ಲಿ ಮುಂಬಯಿಯ ದೇಶೀಯ ಶಿಕ್ಷಣ ಸಂಘದಲ್ಲಿ ಡೆಪ್ಯುಟಿನೇಟಿವ್ ಕಾರ್ಯದರ್ಶಿಯಾಗಿ ನೇಮಕವಾದರು. 1834ರಲ್ಲಿ ಇವರು ಎಲ್ಫಿನ್‍ಸ್ಟನ್ ಸಂಸ್ಥೆಯಲ್ಲಿ ಉಪಪ್ರಾಧ್ಯಾಪಕರಾದರು. ಸ್ವಲ್ಪಕಾಲ ಸ್ಥಾನಾಪನ್ನ (ಆಕ್ಟಿಂಗ್) ಪ್ರಾಧ್ಯಾಪಕರಾಗಿಯೂ ಕಾರ್ಯ ನಿರ್ವಹಿಸಿದರು. ಮುಂಬಯಿ ಪ್ರಾಂತ್ಯದ ಮುಖ್ಯ ವಿಭಾಗಗಳೊಂದರಲ್ಲಿ ಶಾಲೆಗಳ ಕಾರ್ಯಭಾರೀ (ಇನ್-ಚಾರ್ಜ್) ಅಧೀಕ್ಷಕರಾಗಿ (ಸೂಪರಿಂಟೆಂಡೆಂಟ್) ಕೆಲಸ ಮಾಡಿದರು. ಈ ಎರಡು ಹುದ್ದೆಗಳನ್ನು ನಿರ್ವಹಿಸಿದ ಪ್ರಥಮ ಭಾರತೀಯರು ಇವರು. ಗಣಿತಶಾಸ್ತ್ರ ಪ್ರಾಧ್ಯಾಪಕರಾಗಿದ್ದಾಗ ಇವರು ಖಗೋಳಶಾಸ್ತ್ರ ಬೋಧಕರಾಗಿಯೂ ಇದ್ದರು. ಜಾಂಭೇಕರರು ಪ್ರಪ್ರಥಮ ಸಮಾಜಸುಧಾರಕರಲ್ಲಿ ಒಬ್ಬರು. 1832ರ ಜನವರಿಯಲ್ಲಿ ದರ್ಪಣ ಎಂಬ ಇಂಗ್ಲಿಷ್-ಮರಾಠಿ ಪತ್ರಿಕೆಯನ್ನು ಅನಂತರ ದಿಗ್ದರ್ಶನ್ ಎಂಬ ನಿಯತಕಾಲಿಕವನ್ನು ಪ್ರಾರಂಭಿಸಿದರು..
ಜಾಂಭೇಕರರದು ತುಂಬ ಉದಾರದೃಷ್ಟಿ. ಕ್ರೈಸ್ತ ಮತಕ್ಕೆ ಪರಿವರ್ತನೆ ಹೊಂದಿದ್ದ ಹಿಂದುವೊಬ್ಬನನ್ನು ಇವರು ಮತ್ತೆ ಹಿಂದುವಾಗಿ ಪರಿವರ್ತಿಸಲು ಯತ್ನಿಸಿದಾಗ ಸನಾತನಿಗಳೆನಿಸಿಕೊಂಡವರಿಂದ ಬಂದ ವಿರೋಧವನ್ನು ಧೈರ್ಯವಾಗಿ ಎದುರಿಸಿದರು.
ಶಿಕ್ಷಣ ಮತ್ತು ಸಾಮಾಜಿಕ ಸುಧಾರಣೆಯ ಕ್ಷೇತ್ರದಲ್ಲಿ ಇವರು ಸಲ್ಲಿಸಿದ ಸೇವೆಯನ್ನು ಸರ್ಕಾರ ಗಮನಿಸದಿರಲಿಲ್ಲ. 1840ರಲ್ಲಿ ಸರ್ಕಾರ ಇವರನ್ನು ಜಸ್ಟಿಸ್ ಆಫ್ ದಿ ಪೀಸ್ ಆಗಿ ನೇಮಿಸಿತು. ಜಾಂಭೇಕರರು ಬಹುಭಾಷಾಪ್ರವೀಣರಾಗಿದ್ದರು. ಭಾಷಾ ಶಿಕ್ಷಣಕ್ಕೆ ಇವರು ಸೇವೆ ಸಲ್ಲಿಸಿದ್ದಾರೆ. ಜಾಂಭೇಕರರಿಗೆ ಪಾಶ್ಚಾತ್ಯ ಶಿಕ್ಷಣ ಪದ್ಧತಿಯಲ್ಲಿ ಅಭಿಮಾನವೂ ಪ್ರಜಾಪ್ರಭುತ್ವದಲ್ಲಿ ವಿಶೇಷವಾದ ಗೌರವವೂ ನ್ಯಾಯಬದ್ಧ ಸರ್ಕಾರದಲ್ಲಿ ನಿಷ್ಠೆಯೂ ಇದ್ದುವು. ಆಧುನಿಕ ಅರ್ಥದಲ್ಲಿ ರಾಷ್ಟ್ರೀಯತೆ ಆ ಕಾಲದ ಜನಕ್ಕೆ ಇನ್ನೂ ಗೊತ್ತಿರಲಿಲ್ಲ. ಆದರೆ ದೇಶದ ವಿಷಯದಲ್ಲಿ ತಮ್ಮ ಕರ್ತವ್ಯವೆನೆಂಬುದರ ಪ್ರಜ್ಞೆ ಅವರಿಗೆ ಚೆನ್ನಾಗಿ ಇತ್ತು. ಜಾಂಭೇಕರರು ಮರಾಠಿಯಲ್ಲಿ ಸರಳವಾಗಿ ನಿರರ್ಗಳವಾಗಿ ಬರೆಯುತ್ತಿದ್ದರು. ಹಲವು ವಿಷಯಗಳನ್ನು ಕುರಿತು ಅವರು ಅನೇಕ ಗ್ರಂಥಗಳನ್ನು ಬರೆದಿದ್ದಾರೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಮಾಜ ಸುಧಾರಕರು
ಸ್ಟೀವಿ ಸ್ಮಿತ್
ಪರಿಚಯ
ಸ್ಟೀವ್ ಸ್ಮಿತ್, ಎಥೆಲ್ ಮತ್ತು ಚಾರ್ಲ್ಸ್ ಸ್ಮಿತ್ನ ಎರಡನೆಯ ಮಗಳಾಗಿ ಅವಳ ಕುಟುಂಬದೊಳಗೆ ಅವಳು "ಪೆಗ್ಗಿ" ಎಂದು ಕರೆಯಲ್ಪಟ್ಟಿದ್ದಳು, ಆದರೆ ಅವಳು "ಸ್ಟೀವಿ" ಎಂಬ ಹೆಸರನ್ನು ಹೊಂದಿದ್ದಳು. ಅವಳು ಪಾರ್ಕಿಗೆ ಸವಾರಿ ಮಾಡುತ್ತಿದ್ದಾಗ ಅವಳು ಜಾಕಿ ಸ್ಟೀವ್ ಡೋನೋಘು ಅವರನ್ನು ನೆನಪಿಸಿಕೊಂಡಿದ್ದಾಳೆ ಎಂದು ಹೇಳಿಕೊಂಡಳು.ಆಕೆಯ ತಂದೆ ಒಂದು ಹಡಗಿನ ದಳ್ಳಾಲಿ. ಅವನು ತನ್ನ ತಂದೆಯಿಂದ ಆನುವಂಶಿಕವಾಗಿ ಪಡೆದ ವ್ಯವಹಾರವಾಗಿತ್ತು. ಕಂಪೆನಿ ಮತ್ತು ಅವರ ಮದುವೆಯು ಒಡೆದುಹೋಗುತ್ತಿದ್ದಂತೆ, ಅವರು ಸಮುದ್ರಕ್ಕೆ ಓಡಿಹೋದರು ಮತ್ತು ಅದರ ನಂತರ ಸ್ಮಿತ್ ಅವರಲ್ಲಿ ಕೆಲವನ್ನು ಕಂಡರು. ಅವರು ಕೆಲವೊಮ್ಮೆ 24 ಗಂಟೆಗಳ ತೀರ ರಜೆಯಲ್ಲಿದ್ದರು ಮತ್ತು ಬಹಳ ಸಂಕ್ಷಿಪ್ತ ಅಂಚೆ ಕಾರ್ಡ್ಗಳನ್ನು ("ಆಫ್ ಟು ವ್ಯಾಲ್ಪರೀಸೊ, ಲವ್ ಡ್ಯಾಡಿ") ಕಳುಹಿಸಿದರು. thumb|ಸ್ಟೀವಿ ಸ್ಮಿತ್
ಜೀವನ
ಸ್ಟೀವಿ ಸ್ಮಿತ್ ಮೂರು ವರ್ಷದವಳಾಗಿದ್ದಾಗ ಉತ್ತರ ಲಂಡನ್ನಲ್ಲಿ ಪಾಲ್ಮರ್ಸ್ ಗ್ರೀನ್ಗೆ ತಾಯಿ ಮತ್ತು ಸಹೋದರಿಯೊಂದಿಗೆ ತೆರಳಿದಳು, ಅಲ್ಲಿ ಅವಳು 1971 ರಲ್ಲಿ ಸಾವನ್ನಪ್ಪುವವರೆಗೂ ಬದುಕಿದ್ದಳು. ಆಕೆಯ ತಂದೆ ತನ್ನ ಕುಟುಂಬವನ್ನು ತ್ಯಜಿಸಿದ್ದಾನೆ ಎಂದು ಅವರು ಅಸಮಾಧಾನ ವ್ಯಕ್ತಪಡಿಸಿದರು. ನಂತರ, ಆಕೆಯ ತಾಯಿ ಅನಾರೋಗ್ಯಗೊಂಡಾಗ, ಆಕೆಯ ಚಿಕ್ಕಮ್ಮ ಮ್ಯಾಡ್ಜ್ ಸ್ಪಿಯರ್ ("ದಿ ಲಯನ್ ಆಂಟ್" ಎಂದು ಕರೆಯಲ್ಪಟ್ಟ ಸ್ಮಿತ್ ಅವರೊಂದಿಗೆ) ಅವರೊಂದಿಗೆ ವಾಸಿಸಲು ಬಂದರು, ಸ್ಮಿತ್ ಮತ್ತು ಅವಳ ಹಿರಿಯ ಸಹೋದರಿ ಮೋಲಿಯನ್ನು ಬೆಳೆಸಿದರು ಮತ್ತು ಸ್ಮಿತ್ ಜೀವನದಲ್ಲಿ ಅತ್ಯಂತ ಪ್ರಮುಖ ವ್ಯಕ್ತಿಯಾದರು. ಸ್ಪಿಯರ್ ಒಬ್ಬ ಸ್ತ್ರೀಸಮಾನತಾವಾದಿಯಾಗಿದ್ದು, ಪುರುಷರೊಂದಿಗೆ "ತಾಳ್ಮೆಯಿಲ್ಲ" ಎಂದು ಹೇಳಿಕೆ ನೀಡಿದಳು ಮತ್ತು ಸ್ಮಿತ್ ಬರೆದಂತೆ, "ಅವಳು ಹಿಟ್ಲರ್ನೊಂದಿಗೆ ಯಾವುದೇ ತಾಳ್ಮೆ ಹೊಂದಿರಲಿಲ್ಲ". ಸ್ಮಿತ್ ಮತ್ತು ಮೊಲ್ಲಿ, ಮಹಿಳೆಯರ ಕುಟುಂಬದಲ್ಲಿ ಬೆಳೆದ, ತಮ್ಮ ಸ್ವಾತಂತ್ರ್ಯಕ್ಕೆ ಲಗತ್ತಿಸಿದ್ದರು, ಇದಕ್ಕೆ ವಿರುದ್ಧವಾಗಿ ಸ್ಮಿತ್ "ತಂದೆಗೆ ತಿಳಿದಿರುವ" ವಿಕ್ಟೋರಿಯನ್ ಕುಟುಂಬದ ವಾತಾವರಣ ಎಂದು ವಿವರಿಸಿದರು.
ಬಾಲ್ಯ ಜೀವನ
ಸ್ಮಿತ್ ಐದು ವರ್ಷದವಳಾಗಿದ್ದಾಗ, ಅವಳು ಟ್ಯೂಬ್ಕ್ಯುಲರ್ ಪೆರಿಟೋನಿಟಿಸ್ ಅನ್ನು ಅಭಿವೃದ್ಧಿಪಡಿಸಿದಳು ಮತ್ತು ಕೆಂಟ್ನ ಬ್ರಾಡ್ಸ್ಟೇರ್ಸ್ ಸಮೀಪದ ಸ್ಯಾನೆಟೋರಿಯಮ್ಗೆ ಕಳುಹಿಸಲ್ಪಟ್ಟಳು, ಅಲ್ಲಿ ಅವಳು ಮೂರು ವರ್ಷಗಳ ಕಾಲ ಉಳಿದರು. ತನ್ನ ತಾಯಿಯಿಂದ ದೂರ ಕಳುಹಿಸಿದ ಸಮಯದಲ್ಲಿ ಅವಳು ಏಳು ವರ್ಷದವನಾಗಿದ್ದಾಗ ಸಾವಿನೊಂದಿಗೆ ತನ್ನ ಮುಂದಾಲೋಚನೆಯು ಪ್ರಾರಂಭವಾಯಿತು ಎಂದು ಅವಳು ಹೇಳಿದ್ದಳು. ಮರಣ ಮತ್ತು ಭಯ ಅವಳನ್ನು ಆಕರ್ಷಿಸಿತು ಮತ್ತು ಅವರ ಅನೇಕ ಕವಿತೆಗಳ ವಿಷಯಗಳನ್ನೂ ನೀಡುತ್ತದೆ. ಸ್ಮಿತ್ 16 ವರ್ಷದವಳಾಗಿದ್ದಾಗ ಅವರ ತಾಯಿ ಸತ್ತರು. ಖಿನ್ನತೆಯಿಂದ ಬಳಲುತ್ತಿರುವ ಆಕೆಯು ತನ್ನ ಜೀವನದ ಎಲ್ಲಾ ವಿಷಯಗಳಿಗೆ ಒಳಗಾಗಿದ್ದಾಗ, ಸಾವಿನ ಚಿಂತನೆಯಿಂದಾಗಿ ಸ್ಮಿತ್ಗೆ ಆಕೆಯಿಂದ ಸಮಾಧಾನವಾಯಿತು, ಅವಳು ಹೇಳಿದಂತೆ ಅವಳು ಆತ್ಮಹತ್ಯೆ ಮಾಡಿಕೊಳ್ಳಬೇಕಾಗಿಲ್ಲ. ಸಾವು "ಅವನು ಕರೆಯಲ್ಪಡಬೇಕಾದ ಏಕೈಕ ದೇವರು" ಎಂದು ಅನೇಕ ಪದ್ಯಗಳಲ್ಲಿ ಅವರು ಬರೆದಿದ್ದಾರೆ. ಸ್ಮಿತ್ ತನ್ನ ಜೀವನದುದ್ದಕ್ಕೂ ತೀವ್ರ ಹೆದರಿಕೆಯಿಂದ ಬಳಲುತ್ತಿದ್ದನು, ಇದು ಸಂಕೋಚ ಮತ್ತು ತೀವ್ರವಾದ ಸೂಕ್ಷ್ಮತೆಯ ಮಿಶ್ರಣವೆಂದು ವಿವರಿಸಿದೆ.
ಶಿಕ್ಷಣ
ಸ್ಮಿತ್ ಅವರು ಪಾಮೆರ್ಸ್ ಗ್ರೀನ್ ಹೈಸ್ಕೂಲ್ ಮತ್ತು ನಾರ್ತ್ ಲಂಡನ್ ಕಾಲೇಜಿಯೇಟ್ ಸ್ಕೂಲ್ ಫಾರ್ ಗರ್ಲ್ಸ್ನಲ್ಲಿ ಶಿಕ್ಷಣ ಪಡೆದರು. ಅವಳು ಆಕೆಯ ಚಿಕ್ಕಪ್ಪನೊಂದಿಗೆ ಉಳಿದ ಜೀವನವನ್ನು ಕಳೆದರು ಮತ್ತು 1923 ರಿಂದ 1953 ರವರೆಗೆ ಲಂಡನ್ನ ನ್ಯೂನೆಸ್ ಪಬ್ಲಿಷಿಂಗ್ ಕಂಪೆನಿಯ ಸರ್ ಜಾರ್ಜ್ ನ್ಯೂನೆಸ್ರೊಂದಿಗೆ ಸರ್ ನೆವಿಲ್ಲೆ ಪಿಯರ್ಸನ್ ಅವರ ಖಾಸಗಿ ಕಾರ್ಯದರ್ಶಿಯಾಗಿ ಕೆಲಸ ಮಾಡಿದರು. ಅವಳ ಏಕಾಂತ ಜೀವನದ ಹೊರತಾಗಿಯೂ, ಅವರು ಇತರ ಲೇಖಕರು ಮತ್ತು ಸೃಜನಶೀಲರೊಂದಿಗೆ ವ್ಯಾಪಕವಾಗಿ ಸಾಮಾಜಿಕ ಸಂಬಂಧ ಹೊಂದಿದ್ದರು ಎಲಿಜಬೆತ್ ಲುಟೈನ್ಸ್, ಸ್ಯಾಲಿ ಚಿಲ್ವರ್, ಇನೆಜ್ ಹೋಲ್ಡನ್, ನವೋಮಿ ಮಿಚಿಸನ್, ಇಸಬೆಲ್ ಇಂಗ್ಲಿಷ್ ಮತ್ತು ಅನ್ನಾ ಕಲಿನ್ ಸೇರಿದಂತೆ ಮುಂತಾದ ಕಲಾವಿದರು. thumb|ಸ್ಟೀವಿ ಸ್ಮಿತ್
ಜಾರ್ಡನ್ ನದಿ
ಜಾರ್ಡನ್ ನದಿಯು ಪಶ್ಚಿಮ ಏಷ್ಯದ ಒಂದು ನದಿ.
ಸ್ಟೀವಿ ಸ್ಮಿತ್
ಶಿಕ್ಷಣ
ಅವರು ನರ್ವ ಸ್ಥಗಿತದ ನಂತರ ಸರ್ ನೆವಿಲ್ಲೆ ಪಿಯರ್ಸನ್ರ ಸೇವೆಯಿಂದ ನಿವೃತ್ತಿಯಾದ ನಂತರ ಅವರು ಯುವಕ ಪೀಳಿಗೆಯಲ್ಲಿ ತನ್ನ ಹೊಸ ಸ್ನೇಹಿತರನ್ನು ಮತ್ತು ಓದುಗರನ್ನು ಪಡೆದುಕೊಂಡ ಬಿಬಿಸಿನಲ್ಲಿ ಕವಿತೆಯ ವಾಚನಗೋಷ್ಠಿಗಳು ಮತ್ತು ಪ್ರಸಾರಗಳನ್ನು ನೀಡಿದರು. ಸಿಲ್ವಿಯಾ ಪ್ಲಾತ್ ತನ್ನ ಕಾವ್ಯದ ಅಭಿಮಾನಿಯಾಗಿದ್ದಳು ಮತ್ತು 1962 ರಲ್ಲಿ ಸ್ಮಿತ್ಗೆ ಪತ್ರವೊಂದನ್ನು ಕಳುಹಿಸಿದಳು, ಅವಳು "ಹತಾಶ ಸ್ಮಿತ್-ವ್ಯಸನಿ" ಎಂದು ವಿವರಿಸುತ್ತಾಳೆ. ಪ್ಲ್ಯಾತ್ ವೈಯಕ್ತಿಕವಾಗಿ ಭೇಟಿಯಾಗಲು ಆಸಕ್ತಿಯನ್ನು ವ್ಯಕ್ತಪಡಿಸಿದರು ಆದರೆ ಪತ್ರವನ್ನು ಕಳುಹಿಸಿದ ಕೂಡಲೇ ಆತ್ಮಹತ್ಯೆ ಮಾಡಿಕೊಂಡರು. ಸ್ಮಿತ್ ತನ್ನ ಸ್ನೇಹಿತರಿಂದ ಕೆಲವೊಂದು ರೀತಿಯಲ್ಲಿ ನಿಷ್ಕಪಟ ಮತ್ತು ಸ್ವಾರ್ಥಿಯಾಗಿ ಮತ್ತು ಇತರರಲ್ಲಿ ಅಸಾಧಾರಣವಾಗಿ ಬುದ್ಧಿವಂತನಾಗಿರುವುದಾಗಿ ವಿವರಿಸಿದ್ದಾಳೆ, ಆಕೆಯ ಚಿಕ್ಕಮ್ಮ ಒಂದು ಹಾಳಾದ ಮಗು ಮತ್ತು ದೃಢನಿಶ್ಚಯದಿಂದ ಸ್ವತಂತ್ರ ಮಹಿಳೆ ಎಂಬಂತೆ ಬೆಳೆದಿದ್ದಾಳೆ. ಅಂತೆಯೇ, ಅವರ ರಾಜಕೀಯ ದೃಷ್ಟಿಕೋನವು ಆಕೆಯ ಚಿಕ್ಕಮ್ಮನ ಟೋರಿಯಿಸಂ ಮತ್ತು ಅವಳ ಸ್ನೇಹಿತರ ಎಡ-ಪಂಥದ ಪ್ರವೃತ್ತಿಗಳ ನಡುವೆ ಹುಟ್ಟಿಕೊಂಡಿದೆ. ಸ್ಮಿತ್ ತನ್ನ ಜೀವನದ ಬಹುಪಾಲು ತನಕ ಬ್ರಹ್ಮಚಾರಿಣಿಯಾಗಿದ್ದಳು, ಆದರೆ ಆಕೆ ಪರಿಣಾಮವಾಗಿ ಏಕಾಂಗಿಯಾಗಿರುವುದಾಗಿ ಅವಳು ತಿರಸ್ಕರಿಸಿದರೂ, ಅವಳನ್ನು ಪೂರೈಸಿದ ಸ್ನೇಹಿತರು ಮತ್ತು ಕುಟುಂಬದೊಂದಿಗೆ ಅವರು ಹಲವಾರು ಸಂಬಂಧಗಳನ್ನು ಹೊಂದಿದ್ದರು ಎಂದು ದೂರಿದರು. ಆಕೆ ತನ್ನ ಬಾಲ್ಯದ ಆಂಗ್ಲಿಕನ್ ನಂಬಿಕೆಯನ್ನು ಸಂಪೂರ್ಣವಾಗಿ ತೊರೆದು ಅಥವಾ ಅಂಗೀಕರಿಸಲಿಲ್ಲ, "ಸ್ವತಃ ಕಳೆದುಹೋದ ನಾಸ್ತಿಕ" ಎಂದು ವಿವರಿಸುತ್ತಾ, ದೇವತಾಶಾಸ್ತ್ರದ ಒಗಟುಗಳ ಬಗ್ಗೆ ಸೂಕ್ಷ್ಮವಾಗಿ ಬರೆದಿದ್ದಾರೆ; "ನಾನು ನಂಬುವುದಿಲ್ಲವಾದ ದೇವರು ಇದ್ದಾನೆ / ಆದರೂ ನನ್ನ ದೇವರಿಗೆ ನನ್ನ ಪ್ರೀತಿ ವ್ಯಾಪಿಸಿದೆ. " 1958 ರ 14-ಪುಟಗಳ ಪ್ರಬಂಧ, "ನಂಬಿಕೆಯ ಅವಶ್ಯಕತೆಯು" ಎಂಬ ತೀರ್ಮಾನಕ್ಕೆ ಮುಕ್ತಾಯವಾಗುತ್ತದೆ: "ಕೆಲವು ಜನರು ದುಃಖದಿಂದ ಬಳಲುತ್ತಿರುವ ಕಾರಣ ಅವರಿಗೆ ದುಃಖವಾಗಲು ಕಾರಣವಿಲ್ಲ, ದುಃಖವಾಗಲು ಯಾವುದೇ ಕಾರಣವಿಲ್ಲ.
ಜಾರ್ಡನ್ ನದಿ
ಸು.200ಮೈ.ಉದ್ದವಿರುವ ಈ ನದಿ ಸಿರಿಯದಲ್ಲಿ ಹುಟ್ಟಿ ದಕ್ಷಿಣಾಭಿಮುಖವಾಗಿ ಹರಿದು ಮೃತ್ಯು ಸಮುದ್ರವನ್ನು ಅದರ ಉತ್ತರದ ತುದಿಯಲ್ಲಿ ಸೇರುತ್ತದೆ. ಜಾರ್ಡನ್ ಎಂದರೆ ಇಳಿದು ಬರುವ ನದಿ ಅಥವಾ ಡನ್ ಪ್ರದೇಶದ ನದಿ ಎಂದು ಅರ್ಥ. ಇದನ್ನು ನಹ್ರ್-ಅಲ್ ಉರ್ದೂನ್ (ದಂಡಿನ ನದಿ) ಎಂದೂ ಏಷ್-ಷೇರಿಯಾ (ನೀರುದಾಣ) ಎಂದೂ ಕರೆಯುತ್ತಾರೆ. ಇದು ನೈಋತ್ಯ ಏಷ್ಯ ಮೈನರ್‍ನಲ್ಲೇ ಅತ್ಯಂತ ದೊಡ್ಡ ನದಿ.
ಸ್ಟೀವಿ ಸ್ಮಿತ್
ಮರಣ
7 ಮಾರ್ಚ್ 1971 ರಂದು ಮೆದುಳಿನ ಗೆಡ್ಡೆಯಿಂದ ಸ್ಮಿತ್ ನಿಧನರಾದರು. ಅವರ ಕೊನೆಯ ಸಂಗ್ರಹ, ಸ್ಕಾರ್ಪಿಯನ್ ಮತ್ತು ಇತರ ಕವನಗಳು ಮರಣಾನಂತರ 1972 ರಲ್ಲಿ ಪ್ರಕಟವಾದವು ಮತ್ತು 1975 ರಲ್ಲಿ ಕಲೆಕ್ಟೆಡ್ ಪೊಯೆಮ್ಸ್ ಪ್ರಕಟಗೊಂಡಿತು. ಮೂರು ಕಾದಂಬರಿಗಳು ಮರುಪ್ರಕಟಿಸಿವೆ ಮತ್ತು ಹ್ಯೂ ವಿಟ್ಮೋರ್ ಬರೆದ ಸ್ಟೀವಿಯವರ ಜೀವನವನ್ನು ಆಧರಿಸಿ ಯಶಸ್ವಿಯಾದವು. ಇದನ್ನು 1978 ರಲ್ಲಿ ರಾಬರ್ಟ್ ಎಂಡರ್ಸ್ ಚಿತ್ರೀಕರಿಸಲಾಯಿತು ಮತ್ತು ಗ್ಲೆಂಡಾ ಜಾಕ್ಸನ್ ಮತ್ತು ಮೊನಾ ವಾಶ್ಬೌರ್ನ್ ನಟಿಸಿದರು.
ಜಾರ್ಡನ್ ನದಿ
ಸಮುದ್ರಮಟ್ಟದಿಂದ 1260`ಗಳಷ್ಟು ಎತ್ತರದಲ್ಲಿ ಕಾಣಿಸಿಕೊಳ್ಳುವ ಈ ನದಿ ಸು.200ಮೈ. ಉದ್ದದ ಹರಿವಿನಲ್ಲಿ ಸಮುದ್ರಮಟ್ಟದಿಂದ 1292` ಗಳಷ್ಟು ಕೆಳಕ್ಕೆ ಇಳಿಯುತ್ತದೆ. ಈ ಕಡಿದಾದ ಪತನದ ದೃಷ್ಟಿಯಿಂದಲೂ ಇದಕ್ಕೆ ಭೌಗೋಳಿಕ ಮಹತ್ತ್ವ ದೊರೆತಿದೆ. ಹೀಗೆ ಇದು ಪೌರಾಣಿಕವಾಗಿ, ಐತಿಹಾಸಿಕವಾಗಿ ಹಾಗೂ ಭೌಗೋಳಿಕವಾಗಿ ತುಂಬ ಮಹತ್ತ್ವದ ನದೀಕಣಿವೆ.
ಸ್ಟೀವಿ ಸ್ಮಿತ್
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಜಾರ್ಡನ್ ನದಿ
ಅಂತಿಲಿಬನಸ್ ಪರ್ವತದ ದಕ್ಷಿಣದ ತುದಿಯಲ್ಲಿಯ ಹಲವಾರು ಮೂಲಗಳಿಂದ ಹಾಗೂ ಹರ್ಮನ್ ಪರ್ವತದ ಕೆಲವು ಮೂಲಗಳಿಂದ ಈ ನದಿ ರೂಪುಗೊಳ್ಳುತ್ತದೆ. ಹರ್ಮನ್ ಪರ್ವತ ಪ್ರದೇಶದ ಹಸ್ಬಿಯ ಎಂಬ ಹಳ್ಳಿಯ ಬಳಿಯದು ಇಂಥ ಒಂದು ಮೂಲ. ಆದ್ದರಿಂದ ಹಸ್ಬನಿ ಎಂಬ ಹೆಸರಿನಿಂದ ಇದರ ಹರಿವು ಪ್ರಾರಂಭವಾಗುತ್ತದೆ. ಇದೇ ಪರ್ವರದ ಬೇರೆ ಎರಡು ಮೂಲಗಳಿಂದ ಉಗಮಿಸುವ ನಹ್ರ್‍ಬನಿಯಾಸ್ ಮತ್ತು ನಹ್ರ್‍ಲೆದ್ದಾನ್ ಇವು ಹಸ್ಬಿಯದೊಡನೆ ಒಂದುಗೂಡುವ ಮೊದಲೇ ಸಂಗಮಿಸುತ್ತವೆ. ಬರ್ಹ್‍ಎಲ್ ಹುಲೆ ಅಥವಾ ಮೆಹೋಮ್ ಸರೋವರಕ್ಕೆ ಬಂದು ಸೇರುವ ಹೊತ್ತಿಗೆ ಇದು ಒಂದು ದೊಡ್ಡ ನದಿಯ ರೂಪ ಪಡೆದಿರುತ್ತದೆ. ಇಲ್ಲಿಂದ ಮುಂದಕ್ಕೆ ಇದನ್ನು ಜಾರ್ಡನ್ ಎಂದು ಕರೆಯುತ್ತಾರೆ. ಇದು ಮೊದಲು 80` ಅಗಲ ಮತ್ತು 4` ಆಳದ ಕಿರಿದಾದ ಪಾತ್ರದಲ್ಲಿ ಪ್ರಬಲ ಪ್ರವಾಹದ ರೂಪದಲ್ಲಿ ಬರುತ್ತದೆ. ದಕ್ಷಿಣ ದಿಕ್ಕಿನಲ್ಲಿ ಸುಮಾರು 10 ಮೈಲಿಗಳಷ್ಟು ದೂರ ಹರಿದ ಮೇಲೆ ಇದು ಗ್ಯಾಲಿಲೀ ಸಮುದ್ರ ಸೇರುತ್ತದೆ. ಹುಲೆ ಸರೋವರದಿಂದ ಗ್ಯಾಲಿಲೀ ವರೆಗಿನ 10 ಮೈ. ಹರಿವಿನಲ್ಲಿಯೇ ಈ ನದಿ ಸುಮಾರು 689`ಗಳಷ್ಟು ಪತನಕ್ಕೆ ಒಳಗಾಗಿರುತ್ತದೆ. ಈ ಸರೋವರದ ದಕ್ಷಿಣ ತುದಿಯನ್ನು ಬಿಟ್ಟು ಹೊರಟ ತರುಣದಲ್ಲೇ, ಎಡದಂಡೆಯಲ್ಲಿ, ನಹರೈಮ್ ಎಂಬಲ್ಲಿ ಯಾರ್ಮೂಕ್ ಉಪನದಿ ಜಾರ್ಡನನ್ನು ಸೇರುತ್ತದೆ. ಮುಂದೆ ಇದು 65 ಮೈ.ಗಳಷ್ಟು ದೂರದ ಫಲವತ್ತಾದ ಕಣಿವೆಯ ಮೂಲಕ ಹಾದುಹೋಗುತ್ತದೆ. ಈ ಕಣಿವೆಯಲ್ಲಿ ಎರಡು ಸ್ತರಗಳುಂಟು. ಮೇಲುಸ್ತರಕ್ಕೆ ಘೋರ್ ಎಂದೂ ಕೆಳಸ್ತರಕ್ಕೆ ಜೋರ್ ಎಂದೂ ಹೆಸರು. ಮೇಲುಸ್ತರ ಬಿರುಕುಗಲ್ಲಿನ ಪ್ರದೇಶವಾದರೆ, ಕೆಳಸ್ತರ ಒಂದು ಮೈಲಿಯಷ್ಟು ಅಗಲದ ನಿಮ್ನ ಪ್ರದೇಶ. ಬೈಬಲಿನಲ್ಲಿ ಉಲ್ಲೇಖವಾಗಿರುವ ಮೈದಾನವೇ ಘೋರ್ ಕಣಿವೆ. ಬೈಬಲಿನ ಕಾಲದಲ್ಲಿ ಈ ಕಣಿವೆಯಲ್ಲಿ ಸಿಂಹಗಳೂ ತೋಳಗಳೂ ನರಿಗಳೂ ವಾಸವಾಗಿದ್ದುವೆಂದು ಹೇಳಲಾಗಿದೆ. ಘೋರ್ ವಲಯ ಗುಡ್ಡಗಾಡಿನಿಂದ ಕೂಡಿದ ಶುಷ್ಕ ಹಗೂ ಬಂಜರುಭೂಮಿ. ಆದರೆ ಕೆಳಕ್ಕೆ ಇಳಿಯುತ್ತ ಬಂದಂತೆ ಈ ಕಣಿವೆ ಸಮತಲವುಳ್ಳದ್ದೂ ಫಲವತ್ತಾದ್ದೂ ಆಗಿ ಪರಿಣಮಿಸುತ್ತದೆ. ಜೆರ್ಕದ ಬಳಿ ಬಂದಂತೆ ವ್ಯವಸಾಯ ಚಟುವಟಿಕೆ ಹಾಗೂ ಜನಸಂದಣಿ ತೀವ್ರವಾಗುತ್ತದೆ. ಕಣಿವೆ ಪ್ರದೇಶ ಚೌಳುಮಣ್ಣಿನಿಂದ ಕೂಡಿರುವುದರಿಂದ ವಿಕ್ಷಾರೀಕರಣ ಮತ್ತು ಸಾಗುವಳಿಗೆ ಹೆಚ್ಚು ನೀರು ಅಗತ್ಯ. ಬಾಳೆ, ಕಿತ್ತಳೆ, ನಿಂಬೆ ಮೊದಲಾದ ಹಣ್ಣುಗಳು, ತರಕರಿಗಳು, ಸಕ್ಕರೆ ಬೀಟ್ ಮತ್ತು ಹತ್ತಿ ಇಲ್ಲಿಯ ಮುಖ್ಯ ಬೆಳೆಗಳು. ಇಲ್ಲಿ ನದಿಯ ನೀರು ಬಗ್ಗಡವಾಗಿದ್ದು ಕಿರುಮೀನುಗಳಿಂದ ತುಂಬಿರುವುದರಿಂದ ಇಲ್ಲಿ ಸ್ವಲ್ಪಮಟ್ಟಿಗೆ ಮೀನುಗಾರಿಕೆಯೂ ಉಂಟು.
ಗ್ಯಾಲಿಲೀ ಸಮುದ್ರದಿಂದ ಮೃತ್ಯು ಸಮುದ್ರದವರೆಗಿನ ಪಯಣದಲ್ಲಿ ಈ ನದಿಗೆ ಹಲವಾರು ಝರಿಗಳೂ ಸಾಕಷ್ಟು ದೊಡ್ಡವಾಗಿರುವ ಕೆಲವೊಂದು ಉಪನದಿಗಳೂ ಬಂದು ಸೇರುತ್ತವೆ. ಅರಬ್, ತೈಯಿಬೇಹ್, ಜಿಗ್‍ಲಾಬ್, ಜುರ್ಮ್, ಯಾಬೀಸ್, ಕುಫ್ರೆಂಜಿ, ರಾಹಿಬ್, ಜಬ್ಬೋಕ್ (ಜಿರ್ಕಾ), ಕುಫೈನ್, ನಿಮ್ರೀನ್ ಮತ್ತು ರಮೇಹ್ ಪೂರ್ವದಂಡೆಯ ಉಪನದಿಗಳು; ಜಲೂದ್, ಬೀರಾ ಮಾಲಿಹ್ ಪರಿಯಾ ಮತ್ತು ಕೆಲ್ಟ್ ಪಶ್ಚಿಮ ದಂಡೆಯಲ್ಲಿ ಬಂದು ಸೇರುವ ಉಪನದಿಗಳು. ಮೋಅಬ್ ಮೈದಾನವನ್ನು ಬಂದುಸೇರುವ ಹೊತ್ತಿಗೆ ಕಣಿವೆಯ ಗರಿಷ್ಠ ಅಗಲ 14 ಮೈ.ಆಗುತ್ತದೆ. ಈ ಮೈದಾನದ ದಕ್ಷಿಣದಲ್ಲಿ ಮೃತ್ಯು ಸಮುದ್ರವನ್ನು ಸೇರಿ ಈ ನದಿ ಅಂತಿಮವಾಗಿ ಅದೃಶ್ಯವಾಗುತ್ತದೆ.
ಈ ನದಿಯ ತೀವ್ರ ಪತನದಿಂದಾಗಿಯೂ ಇದು ಸಾಮಾನ್ಯವಾಗಿ ತೆಟ್ಟೆಯಾಗಿರುವುದರಿಂದಲೂ ಆಳವಾಗಿರುವ ಕೆಲವೆಡೆಗಳಲ್ಲಿ ಸುಳಿಗಳಿರುವುದರಿಂದಲೂ ಇದನ್ನು ಜಲಮಾರ್ಗವಾಗಿ ಬಳಸಿಕೊಳ್ಳುವುದು ಸಾಧ್ಯವಿಲ್ಲ. ಗ್ಯಾಲಿಲೀ ಸಮುದ್ರದಿಂದ ಮುಂದಕ್ಕೆ ಇದರ ಪಾತ್ರದ ಬಹುಭಾಗ ಅಂಕುಡೊಂಕು. ಪ್ರವಾಹಕಾಲವಾದ ಮಾರ್ಚ್ ತಿಂಗಳಲ್ಲಿ ಹರ್ಮನ್ ಪರ್ವತದಿಂದ ಕರಗಿ ಬರುವ ಹಿಮದಿಂದ ನದಿ ತುಂಬಿ ಹರಿಯುತ್ತದೆ. ಉಳಿದ ಕಾಲದಲ್ಲಿ ಇದು 5`ಗಿಂತ ಹೆಚ್ಚಾಗಿ ಎಲ್ಲೂ ಆಳವಾಗಿರುವುದಿಲ್ಲ. ಆಗ ನದಿಯ ಪಾತ್ರದಲ್ಲಿರುವ ಕಲ್ಲುಗಳ ಮೇಲೆ ಕಾಲಿರಿಸಿಕೊಂಡು, ಕಾಲು ಒದ್ದೆಯಾಗದಂತೆ ಈ ನದಿಯನ್ನು ದಾಟಬಹುದು.
ಎಲ್-ಹುಲೆಯಿಂದ ಸುಮಾರು 2 1/2 ಮೈ.ಗಳಷ್ಟು ದೂರದಲ್ಲಿ ಜಿಸಿರ್ ಜೇನತ್‍ಯಾಕೋಬ್ (ಯಾಕೋಬಿನ ಪುತ್ರಿಯರ ಸೇತುವೆ) ಎಂಬ ಸೇತುವೆ ಸಿಕ್ಕುತ್ತದೆ. ಇದು ಡಮಾಸ್ಕಸಿನ ಪ್ರಾಚೀನ ಹೆದ್ದಾರಿ. ಧರ್ಮಯುದ್ಧಗಳ ಅನಂತರದ ಅವಧಿಯಲ್ಲಿ ಈಜಿಪ್ಟಿನಿಂದ ಡಮಸಕ್ಕಸಿಗೆ ಹೋಗುವ ಕಾರವಾನ್ ಮಾರ್ಗದ ಅಂಗವಾಗಿ ಈ ಸೇತುವೆಯನ್ನು ಕಟ್ಟಿರಬೇಕೆಂದು ಹೇಳಲಾಗಿದೆ. ಇತರ ಮುಖ್ಯ ಕೂಡು ಹಾದಿಗಳೆಂದರೆ ಗಶೇರ್ (ರೈಲುಮಾರ್ಗ), ಎಲ್-ಮನ್‍ಷಿಯಾ (ಜಲಪರಿವಹನ ಮಾರ್ಗ) ಮತ್ತು ಅಮ್ಮಾನಿನ ಹೆದ್ದಾರಿಯಾಗಿರುವ ಅಲೆನ್ಬಿ ಸೇತುವೆ. ಆದರೆ ಅರಬ್-ಇಸ್ರೇಲ್ ಘರ್ಷಣೆಗಳಿಂದಾಗಿ ಇವುಗಳ ಬಳಕೆ ತುಂಬ ಸೀಮಿತವಾಗಿದೆ.
ಈ ನದಿಯ ನೀರಾವರಿ ಮತ್ತು ವಿದ್ಯುತ್ ಯೋಜನೆಗಳು ಸಂಬಂಧಪಟ್ಟ ರಾಷ್ಟ್ರಗಳ ನಡುವಣ ಭಿನ್ನಾಭಿಪ್ರಾಯ ಹಾಗೂ ವೈಷಮ್ಯಗಳಿಂದಾಗಿ ಕಾರ್ಯರೂಪಕ್ಕೆ ಬರದೆ ಹೋಗಿವೆ. ಈ ಮಧ್ಯೆ ಇಸ್ರೇಲು ಏಕಪಕ್ಷೀಯವಾಗಿ ಈ ನದಿಯ ನೀರಿನ ಬಳಕೆಗೆ ಕೆಲವು ಕ್ರಮಗಳನ್ನು ಕೈಗೊಂಡಿದೆ.
ಜಾರ್ಡನ್ ನದಿ ಎಂದೂ ರಾಜಕೀಯ ಅಥವಾ ಆರ್ಥಿಕ ಮೇರೆಯಾಗಿ ಪರಿಣಾಮಕಾರಿಯಾದ ಪಾತ್ರ ನಿರ್ವಹಿಸಿಲ್ಲವೆಂದೇ ಹೇಳಬೇಕು. 1918ರಿಂದ 1948ರವರೆಗೆ ಬ್ರಿಟಿಷ್ ಕರಾರಿನ ಮೇರೆಗೆ ಇದು ಪ್ಯಾಲಸ್ಟೈನಿನ ಪೂರ್ವದ ಗಡಿಯಾಗಿತ್ತು. ಇಸ್ರೇಲ್ ಅಸ್ತಿತ್ವಕ್ಕೆ ಬಂದಮೇಲೆ ಯಾರ್ಮೂಕ್ ಸಂಗಮಸ್ಥಳದ ದಕ್ಷಿಣಕ್ಕಿರುವ ಜಾರ್ಡನ್ ನದೀಭಾಗ ಇಸ್ರೇಲಿನ ಅಧಿಪತ್ಯಕ್ಕೊಳಪಟ್ಟಿದೆ. ಇಲ್ಲಿಂದ ಉ.ಅ.32ಲಿ 22` ವರೆಗಿನ ಪ್ರದೇಶದಲ್ಲಿ ಇದು ಇಸ್ರೇಲ್ ಮತ್ತು ಜಾರ್ಡನ್‍ಗಳ ನಡುವಣ ಗಡಿಯಾಗಿ ಪರಿಣಮಿಸಿದೆ. ಇದು ಅಂತರರಾಷ್ಟ್ರೀಯ ಗಡಿಯಾಗಿ ಮಾರ್ಪಟ್ಟಿರುವುದರಿಂದಲೂ ಇದರ ಹಾಗೂ ಇದರ ಉಪನದಿಗಳ ನೀರು ಮೂರು ನಿಸ್ಸೇನೀಕೃತ ವಲಯಗಳ ಅಧಿಕಾರಕ್ಕೆ ಒಳಪಟ್ಟಿರುವುದರಿಂದಲೂ ಇದು ವಿವಾದಕ್ಕೆ ಒಳಗಾದ ನದಿಯಾಗಿ ಉಳಿದಿದೆ.
ಮತಧರ್ಮಗಳೊಂದಿಗೆ ಸಂಬಂಧ
ವಿಶ್ವದ ಅತ್ಯಂತ ಪ್ರಸಿದ್ಧ ನದಿಗಳಲ್ಲಿ ಇದೂ ಒಂದು. ಇದಕ್ಕೆ ಕಾರಣ ಇದು ಕೆಲವು ಮತಧರ್ಮಗಳೊಂದಿಗೆ ಅತ್ಯಂತ ನಿಕಟಸಂಬಂಧ ಹೊಂದಿರುವುದು ಹಾಗೂ ಇದರ ಭೌಗೋಳಿಕ ವೈಶಿಷ್ಟ್ಯ. ಬೈಬಲಿನ ಹಳೆಯ ಮತ್ತು ಹೊಸ ಒಡಂಬಡಿಕೆಗಳಲ್ಲಿ ಈ ನದಿಯ ಹೆಸರು ಆಗಿಂದಾಗ್ಗೆ ಕಾಣಿಸಿಕೊಳ್ಳುತ್ತದೆ. ಇಸ್ಲಾಮ್, ಯಹೂದ್ಯ ಮತ್ತು ಕ್ರೈಸ್ತಧರ್ಮದ ಇತಿಹಾಸಗಳು ಈ ನದಿಯ ನೀರನ್ನು ಪವಿತ್ರವೆಂದೂ ಪಾಪಹಾರವೆಂದೂ ಮುಕ್ತಿಪ್ರದಾಯಕವೆಂದೂ ಭಾವಿಸಿವೆ. ಕ್ರೈಸ್ತಧರ್ಮ ಉಗಮಗೊಂಡದ್ದು ಜಾರ್ಡನ್ ನದೀ ಕಣಿವೆಯಲ್ಲಿ. ಯೆಹೂದ್ಯರ ಇತಿಹಾಸದ ಅನೇಕ ಗಮನಾರ್ಹ ಘಟನೆಗಳು ಸಂಭವಿಸಿದ್ದೂ ಇಲ್ಲೇ. ಈ ನದಿ ಹರಿದು ಹೋಗುವ ಗ್ಯಾಲಿಲೀ ಸಮುದ್ರ ಪ್ರದೇಶ ಬೈಬಲಿನಲ್ಲಿ ಉಕ್ತವಾದ ಹಲವು ಘಟನೆಗಳ ತಾಣ. ಈಸ್ಟರ್ ಹಾಗೂ ಕ್ರಿಸ್ತನ ತೋರ್ಕೆಯ (ಜನವರಿ 6) ದಿನಗಳಂದು ಬಿಳಿಯ ವಸ್ತ್ರಗಳಿಂದ ಅಲಂಕೃತರಾದ ಕ್ರೈಸ್ತ ಯಾತ್ರಿಕರು ಮೆರವಣಿಗೆಯಲ್ಲಿ ಸಾಗಿ ಈ ನದಿಯಲ್ಲಿ ಸ್ನಾನ ಮಾಡುತ್ತಾರೆ. ದೀಕ್ಷಾಧಿಕಾರಿಯಾದ ಜಾನ್ ಈ ನದಿಯಲ್ಲೇ ಏಸುಕ್ರಿಸ್ತನಿಗೆ ದೀಕ್ಷಾಸ್ನಾನ ಮಾಡಿಸಿದನೆಂದು ಹೇಳಲಾಗಿದೆ. ಈ ಜನಶ್ರುತಿಯಿಂದಾಗಿಯೇ ಕ್ರೈಸ್ತ ಯಾತ್ರಿಕರು ಅಪಾರ ಸಂಖ್ಯೆಯಲ್ಲಿ ಇಲ್ಲಿಗೆ ಧಾವಿಸುತ್ತಾರೆ. ಒಟ್ಟಿನಲ್ಲಿ ಈ ನದೀವಲಯದ ಸೀಸರಿಯಾ ಫಿಲಿಪ್ಪಿ (ತಪಸ್ಸಾಧನೆಯ ಏಕಾಂತ ಸ್ಥಳ); ಬೆತ್ ಸೈದಾ (ಉಪದೇಶ ನೀಡಿಕೆಯ ಸ್ಥಳ) ಮತ್ತು ಬೆತಬರ (ದೀಕ್ಷಾ ಸ್ಥಳ) ನಗರಗಳು ಕ್ರಿಸ್ತನ ಜೀವನದೊಂದಿಗೆ ಅಭಿನ್ನ ಸಂಬಂಧ ಹೊಂದಿದೆ. ಈ ನದೀಬಯಲಿನಲ್ಲಿ, ಅದರಲ್ಲೂ ಪೂರ್ವದ ಕಡೆ, ಕ್ರಿ.ಪೂ.ಸು.3500ರಷ್ಟು ಹಳೆಯವಾದ ಅನೇಕ ಪ್ರಾಚೀನ ನಿವೇಶನಗಳು 1930ರಲ್ಲಿ ನೆಲ್ಸನ್ ಗ್ಲೂಯೆಕ್ ನಡೆಸಿದ ಅನ್ವೇಷಣೆಗಳಿಂದ ಬೆಳಕಿಗೆ ಬಂದಿವೆ.
ವರ್ಗ:ನದಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಹೇಶ್ ಮಹದೇವ್
ಮಹೇಶ್ ಮಹದೇವ್ ಭಾರತೀಯ ಸಂಗೀತ ಸಂಯೋಜಕರು, ಗೀತರಚನಾಕಾರು ಹಾಗೂ ಗಾಯಕರು. ಇವರು ತಮಿಳು ಹಾಗೂ ಕನ್ನಡ ಚಲನಚಿತ್ರಗಳಲ್ಲಿ ಸಂಗೀತ ನಿರ್ದೇಶಕರು, ಗೀತರಚನಾಕಾರರಾಗಿದ್ದಾರೆ. ಕರ್ನಾಟಕ ಸಂಗೀತ ಮತ್ತು ಹಿಂದುಸ್ತಾನಿ ಸಂಗೀತದಲ್ಲಿ ೫೦ಕ್ಕೂ ಹೆಚ್ಚು ಹೊಸ ರಾಗಗಳನ್ನು ಸೃಷ್ಟಿಸಿ ಅದರಲ್ಲಿ ಅನೇಕ ವರ್ಣಗಳು, ಕೃತಿಗಳು ಹಾಗೂ ಭಕ್ತಿಗೀತೆಗಳ ಸಂಯೋಜನೆ ಮಾಡಿದ್ದಾರೆ ಇವರು ಕನ್ನಡ, ತೆಲುಗು, ತಮಿಳು, ಹಿಂದಿ, ಇಂಗ್ಲೀಷ್, ಮರಾಠಿ, ಸಂಸ್ಕೃತ ಭಾಷೆಗಳಲ್ಲಿ ಸಂಗೀತ ಸಂಯೋಜಿಸಿದ್ದಾರೆ
ಆರಂಭಿಕ ಜೀವನ
ಮಹೇಶ್ ಮಹದೇವ್ ಅಕ್ಟೋಬರ್ ೨೮, ೧೯೮೧ ಬೆಂಗಳೂರಿನಲ್ಲಿ ಜನಿಸಿದರು. ತಂದೆ (ಮಹದೇವ ರಾವ್), ತಾಯಿ (ಮಂಜುಳ ಜಾಧವ್). ಇವರು ಲಂಡನ್ ನ ರಾಯಲ್ ಸ್ಕೂಲ್ ಆಫ್ ಮ್ಯೂಸಿಕ್ ನಲ್ಲಿ ಪಾಶ್ಚಾತ್ಯ ಸಂಗೀತ ತರಬೇತಿ ಪಡೆದಿದ್ದಾರೆ, ಶಾಸ್ತ್ರೀಯ ಸಂಗೀತದಲ್ಲಿ ಔಪಚಾರಿಕವಾಗಿ ತರಬೇತಿ ಪಡೆದಿಲ್ಲದಿದ್ದರೂ ಇವರದ್ದು ಬಾಲಪ್ರತಿಭೆ. ಹಿಂದುಸ್ತಾನಿ ಹಾಗೂ ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ ಅನೇಕ ಹೊಸ ರಾಗಗಳನ್ನು ಸೃಷ್ಟಿಸಿ ಅದರಲ್ಲಿ ಅನೇಕ ವರ್ಣಗಳು, ಕೃತಿಗಳು, ಬಂದಿಶ್ ಗಳು ಹಾಗೂ ಗೀತೆಗಳನ್ನು ರಚಿಸಿ ಸಂಗೀತ ಸಂಯೋಜನೆಗಳ ಕೊಡುಗೆ ನೀಡಿದ್ದಾರೆ. ಇವರು ಶಿವಶಕ್ತಿ ಎಂಬ ಸಂಸ್ಥೆ ಸ್ಥಾಪಿಸಿ ಹಲವಾರು ಸಂಗೀತ ಕಾರ್ಯಕ್ರಮಗಳನ್ನು ಆಯೋಜಿಸಿದ್ದಾರೆ. ೨೦೧೦ ರಲ್ಲಿ ಬೆಂಗಳೂರಿನಲ್ಲಿ ಇವರ ಸಾರಥ್ಯದಲ್ಲಿ ನಡೆದ ಬಾಲಿವುಡ್ ನಟ ಮನೋಜ್ ಕುಮಾರ್, ಭಾರತಿ ವಿಷ್ಣುವರ್ಧನ್ ಉಪಸ್ಥಿತಿಯ "ಮಧುರ್ ಸಂಗೀತ್ ಸಂಗೀತ ಕಾರ್ಯಕ್ರಮ, ೨೦೧೫ ಇವರ ಸಾರಥ್ಯದಲ್ಲಿ ಬೆಂಗಳೂರಿನಲ್ಲಿ ನಡೆದ ಚಲನಚಿತ್ರ ಗೀತೆ ಹಾಗೂ ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ ಸಂಮಿಲನದ "ಗೀತ್ ಬಂದಿಶ್ ಮಿಲನ್" ಕಾರ್ಯಕ್ರಮ ಗಮನಾರ್ಹವು.  ಇವರ ಗಾಯಕಿ ಪ್ರಿಯದರ್ಶಿನಿಯೊಂದಿಗೆ ಪ್ರಿಸಂ ಫೌಂಡೇಶನ್ ಎಂಬ ಕಲೆ ಮತ್ತು ಸಂಗೀತ ಸಂಸ್ಥೆಯ ಮೂಲಕ ವೈದ್ಯರು, ವಿದ್ಯಾರ್ಥಿಗಳು ಹಾಗೂ ಸಂಗೀತಾಸಕ್ತರಿಗೆ ಸಂಗೀತ ಕಲಿಸುತ್ತಿದ್ದಾರೆ.
ಹಿಂದೂಸ್ತಾನಿ ಸಂಗೀತ ವೃತ್ತಿಜೀವನ
'ಭಾರತ ರತ್ನ' ಪಂಡಿತ್ ಭೀಮಸೇನ್ ಜೋಶಿ (ಭೀಮ್)  ತಾನ್ ಸೇನ್ (ಸೇನ್) ರವರ ಹೆಸರಲ್ಲಿ ಸೃಷ್ಟಿಸಿದ 'ಭೀಮ್ ಸೇನ್' ಹೊಸ ರಾಗದಲ್ಲಿ  'ಗಿರಿಧರ್ ಗೋಪಾಲ್ ಶ್ಯಾಮ್' ವಿಲಾಂಬಿತ್ ಮತ್ತು ಮಧ್ಯ ಲಯ ಬಂದಿಶ್ ರಚಿಸಿದ್ದಾರೆ. ಇದೇ ರಾಗದಲ್ಲಿ 'ಮನ್ ಕೆ ಮಂದಿರ್ ಅಯೋರೇ' ದೃತ್ ಲಯ ಬಂದಿಶ್ ಸಂಯೋಜನೆ ಮಾಡಿದ್ದಾರೆ ಇವರು ಸೃಷ್ಟಿಸಿದ ಹೊಸ ರಾಗ ಮುಕ್ತಿಪ್ರದಾಯಿನಿಯಲ್ಲಿ 'ಧ್ಯಾನ್ ಕರು ಝಾತಾ' ಎಂಬ ಮರಾಠಿ ಅಭಾಂಗ್ ರಚನೆ ಮಾಡಿದ್ದಾರೆ
ಕರ್ನಾಟಕ ಸಂಗೀತ ವೃತ್ತಿಜೀವನ
ಮಹೇಶ್ ಮಹದೇವ್ ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ ಪ್ರಚಲಿತವಿಲ್ಲದ ಹಲವಾರು ರಾಗಗಳಲ್ಲಿ ಕೃತಿ ರಚನೆ ಮಾಡಿದ್ದಾರೆ. ಶ್ರೀರಂಗಪ್ರಿಯ, ತಪಸ್ವಿನಿ, ಮಯೂರಪ್ರಿಯ, ಏಕಮುಖ, ಬಿಂದು ರೂಪಿಣಿ ಮತ್ತು ಹಲವಾರು ಹೊಸ ರಾಗಗಳನ್ನು ಸೃಷ್ಟಿಸಿ ಕರ್ನಾಟಕ ಶಾಸ್ತ್ರೀಯ ಸಂಗೀತಕ್ಕೆ ಪರಿಚಯಿಸಿದ್ದಾರೆ. ಶ್ರೀಸ್ಕಂದ ಎಂಬ ಅಂಕಿತನಾಮದಲ್ಲಿ ಕರ್ನಾಟಕ ಸಂಗೀತದಲ್ಲಿ ವಿವಿಧ ತಾಳ ಪ್ರಕಾರ ಹಾಗೂ ರಾಗಗಳಲ್ಲಿ ಕೃತಿ, ತಿಲ್ಲಾನ, ಕೀರ್ತನೆಗಳು, ದಾಸರ ಪದಗಳನ್ನು ಸಂಯೋಜಿಸಿದ್ದಾರೆ. ಕರ್ನಾಟಕ ಸಂಗೀತದ ತ್ರಿಮೂರ್ತಿಗಳಲ್ಲಿ ಒಬ್ಬರಾದ ಸಂತ ತ್ಯಾಗರಾಜರ ಹೆಸರಿನಲ್ಲಿ "ಶ್ರೀ ತ್ಯಾಗರಾಜ"ಎಂಬ ಹೊಸ ರಾಗ ಸೃಷ್ಟಿಸಿ "ಶ್ರೀ ರಾಮಚಂದ್ರಂ ಭಜಾಮಿ" ಎಂಬ ಕರ್ನಾಟಕ ಸಂಗೀತದ ಕೃತಿಯನ್ನು ರಚಿಸಿದ್ದಾರೆ. ಕರ್ನಾಟಕ ಸಂಗೀತದ ದಿಗ್ಗಜರಾದ ಟಿ. ಎಂ. ತ್ಯಾಗರಾಜನ್ ರವರ ಜನ್ಮಶತಾಬ್ಧಿ ಸಲುವಾಗಿ ಅವರ ಹೆಸರಿನಲ್ಲಿ ತ್ಯಾಗರಾಜ ಮಂಗಳಂ ಎಂಬ ರಾಗ ಸೃಷ್ಟಿಸಿ "ಧ್ಯಾನ ಮೂಲಂ ಗುರು" ಎಂಬ ಉಗಾಭೋಗ ಹಾಗೂ ಕೃತಿಯನ್ನು ರಚಿಸಿ ಗೌರವ ಸಲ್ಲಿಸಿದ್ದಾರೆ.
ಚಲನಚಿತ್ರ ವೃತ್ತಿಜೀವನ
ರಾಯ್ ಲಕ್ಷ್ಮಿ, ಮುಖೇಶ್ ತಿವಾರಿ ಅಭಿನಯದ ಝಾನ್ಸಿ ಐ.ಪಿ.ಎಸ್ ಎಂಬ ಕನ್ನಡ ಚಲನ ಚಿತ್ರದಲ್ಲಿ ಗೀತರಚನೆ ಮಾಡಿದ್ದಾರೆ ಆನ್ಡ್ರಿಯಾ ಜರಿಮಿಯಾ, ಮನೋಬಾಲ, ಕೆ. ಏಸ್. ರವಿಕುಮಾರ್ ಅಭಿನಯದ ಮಾಳಿಗೈ' ಎಂಬ ತಮಿಳು ಚಿತ್ರಕ್ಕೆ ಸಂಗೀತ ಸಂಯೋಜಿನೆ ಮಾಡಿದ್ದಾರೆ ೨೦೨೨ರಲ್ಲಿ ತರೆ ಕಂಡ 'ಖಡಕ್ 'ಎಂಬ ಕನ್ನಡ ಚಿತ್ರದಲ್ಲಿ ಸಾಹಿತ್ಯ ಮತ್ತು ದೃಶ್ಯ ಸಂಯೋಜಕ ಮತ್ತು ಸಹಾಯಕ ಸಂಗೀತ ನಿರ್ದೇಶಕರಾಗಿದ್ದಾರೆ,  ಮಂಜು ಮೂವೀಸ್ ನ 'ರಿದಂ' ಎಂಬ ಕನ್ನಡ ಚಲನಚಿತ್ರದಲ್ಲಿ ಸಂಗೀತ ನಿರ್ದೇಶಕನಾಗಿ ನಟನೆ ಮಾಡಿದ್ದಾರೆ.
ಮಹೇಶ್ ಮಹದೇವ್ ಸೃಷ್ಟಿಸಿರುವ ಹೊಸ ರಾಗಗಳು
ಮಹೇಶ್ ಮಹದೇವ್ ಕರ್ನಾಟಕ ಸಂಗೀತ ಮತ್ತು ಹಿಂದುಸ್ತಾನಿ ಸಂಗೀತದಲ್ಲಿ ೫೦ಕ್ಕೂ ಹೆಚ್ಚು ಹೊಸ ರಾಗಗಳನ್ನು ಸೃಷ್ಟಿಸಿದ್ದಾರೆ. ಅದರಲ್ಲಿ ಕೆಲವು ಈ ಕೆಳಕಂಡಂತಿದೆ.
ಉಲ್ಲೇಖಗಳು
ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಶಾಸ್ತ್ರೀಯ ಸಂಗೀತಗಾರರು ವರ್ಗ:ಭಾರತದ ಸಂಗೀತಗಾರರು ವರ್ಗ:ಕನ್ನಡ ಚಿತ್ರ ಸಂಗೀತ ವರ್ಗ:ಸಂಗೀತ ನಿರ್ದೇಶಕರು ವರ್ಗ:ಚಿತ್ರಸಾಹಿತಿಗಳು ವರ್ಗ:೧೯೮೧ ಜನನ ವರ್ಗ:ಸಂಗೀತ ವರ್ಗ:ಕರ್ನಾಟಕ ಸಂಗೀತಕಾರರು ವರ್ಗ:ಸಂಗೀತಗಾರರು ವರ್ಗ:ಜೀವಂತ ವ್ಯಕ್ತಿಗಳು
ಘಿಯಾಸ್-ಉದ್-ದೀನ್ ತುಘಲಕ್
ಘಿಯಾಸ್-ಉದ್-ದೀನ್ ತುಘಲಕ್ (ಆಳ್ವಿಕೆ 1320-1325}. ದೆಹಲಿಯ ಸುಲ್ತಾನ; ತುಘಲಕ್ ಸಂತತಿಯ ಸ್ಥಾಪಕ.
ಬದುಕು
ಇವನ ತಂದೆ ತುರ್ಕ; ಸುಲ್ತಾನ್ ಬಲ್ಬನನ ಗುಲಾಮನಾಗಿದ್ದ. ತಾಯಿ ಹಿಂದೂ; ಜಾಟ್ ಮಹಿಳೆ. ಘಿಯಾಸ್-ಉದ್-ದೀನ್ ಸ್ವಸಾಮರ್ಥ್ಯದಿಂದ ಮೇಲಕ್ಕೇರಿದ. ಇವನ ಮೊದಲ ಹೆಸರು ಘಾಜಿ ಮಾಲಿಕ್. ದೆಹಲಿಯ ಸುಲ್ತಾನನಾಗಿದ್ದ ಅಲಾ-ಉದ್-ದೀನ್ ಖಿಲ್ಜಿಯಿಂದ ಸೈನ್ಯದಲ್ಲಿ ಉನ್ನತ ಹುದ್ದೆಗೆ ನೇಮಕ ಹೊಂದಿದ್ದ ಈತ ವಾಯವ್ಯ ಗಡಿನಾಡಿನಲ್ಲಿ ಮಂಗೋಲರ ಆಕ್ರಮಣವನ್ನು ಧೈರ್ಯದಿಂದ ಎದುರಿಸಿ ಕಾದಾಡಿದ. ಅಲಾ-ಉದ್-ದೀನನ ಮರಣಾನಂತರದ ಕಾಲದಲ್ಲಿ ದೆಹಲಿಯ ಸಿಂಹಾಸನವನ್ನು ಅಪಹರಿಸಿಕೊಂಡಿದ್ದ ಖುಸ್ರಾವ್ ಖಾನನನ್ನು ಸೋಲಿಸಿ ಕೊಲ್ಲಿಸುವುದರಲ್ಲಿ ಈತ ಪ್ರಧಾನ ಪಾತ್ರ ವಹಿಸಿದ್ದನೆಂದು ಹೇಳಲಾಗಿದೆ. ದೆಹಲಿಯ ಸುಲ್ತಾನ ಪದವಿ ತಾನಾಗಿಯೇ ಒದಗಿ ಬಂದಿದ್ದರೂ ಅದನ್ನು ಸ್ವೀಕರಿಸಲು ಈತ ಹಿಂಜರಿದ. ಆ ವೇಳೆಗೆ ಇಳಿವಯಸ್ಸಿನವನಾಗಿದ್ದ ಈತನನ್ನು ದೆಹಲಿಯ ಆಸ್ಥಾನಿಕರು ಸುಲ್ತಾನನೆಂದು ಘೋಷಿಸಿದಾಗ ಸಿಂಹಾಸವನ್ನೇರಿ ಘಿಯಾಸ್-ಉದ್-ದೀನ್ ತುಘಲಕ್ ಎಂಬ ಹೆಸರು ತಳೆದ.
ದಕ್ಷ ಆಡಳಿತಗಾರನಾಗಿದ್ದ ಘಿಯಾಸ್-ಉದ್-ದೀನ್ ಯುದ್ಧಚತುರನೂ ಆಗಿದ್ದ. ದಖನ್ ಮತ್ತು ಬಂಗಾಲಗಳಲ್ಲಿ ಏಳುತ್ತಿದ್ದ ದಂಗೆಗಳನ್ನು ಅಡಗಿಸಿದ. ತನ್ನ ಆಳ್ವಿಕೆ ಆರಂಭವಾದೊಡನೆಯೇ ತನ್ನ ಮಗನಾದ ಜೌನ ಖಾನನನ್ನು (ಮಹಮದ್ ಬಿನ್ ತುಘಲಕ್) ದಕ್ಷಿಣಕ್ಕೆ ಕಳಿಸಿ ಅಲ್ಲಿಯ ಪರಿಸ್ಥಿತಿಯನ್ನು ಹತೋಟಿಗೆ ತಂದ. ವಾರಂಗಲ್ಲಿನ ಎರಡನೆಯ ಪ್ರತಾಪರುದ್ರದೇವನನ್ನು ಮಣಿಸಿದ. ಕೆಲವು ವರ್ಷಗಳ ತರುವಾಯ ಬಂಗಾಲವನ್ನು ಸುವ್ಯವಸ್ಥೆಗೆ ಒಳಪಡಿಸುವ ಸಲುವಾಗಿ ಅಲ್ಲಿಗೆ ಹೋಗಿದ್ದು ಹಿಂದಿರುಗಿ ಬರುತ್ತಿದ್ದಾಗ ಸಾವಿಗೀಡಾದ. ಆದರೆ ಇದು ಆಕಸ್ಮಿಕವಲ್ಲವೆಂದೂ ದೆಹಲಿಯ ಸಿಂಹಾಸನವನ್ನು ಆದಷ್ಟು ಜಾಗ್ರತೆ ಏರಬೇಕೆಂಬ ಆಸೆಯಿಂದ ಮಗನಾದ ಜೌನ ಖಾನನೇ ಇದಕ್ಕೆ ಕಾರಣವೆಂದೂ ಕೆಲವರ ಅಭಿಮತ.
ಆಡಳಿತ
ಈತ ಕೇವಲ 5 ವರ್ಷಗಳ ಕಾಲ ರಾಜ್ಯವಾಳಿದವನಾದರೂ ಇವನ ಆಡಳಿತದಲ್ಲಿ ವಿಶೇಷ ದಕ್ಷತೆಯಿತ್ತು. ಅನಾಯಕತ್ವದಿಂದ ಬಿಗಿತಪ್ಪಿದ್ದ ರಾಜ್ಯವನ್ನು ಇವನು ಪುನವರ್ಯ್ವಸ್ಥೆಗೊಳಿಸಿ, ಶಾಂತಿ ನೆಲಸುವಂತೆ ಮಾಡಿದ. ಅಧಿಕಾರಿಗಳನ್ನು ಬಿಗಿಯಾಗಿಟ್ಟಿದ್ದ, ದರೋಡೆಕೋರರ ಹುಟ್ಟಡಗಿಸಿದ; ಕಂದಾಯದ ಹೊರೆಯಿಳಿಸಿದ. ಕಾನೂನುಬಾಹಿರವಾಗಿ ಜಮೀನು ಪಡೆದಿದ್ದವರಿಂದ ಅದನ್ನು ಹಿಂದಕ್ಕೆ ಪಡೆದುಕೊಂಡ. ನೀರಾವರಿಯೇ ಮುಂತಾದ ಹಲವು ಯೋಜನೆಗಳು ಕಾರ್ಯಗತವಾದುವು. ಇದರಿಂದ ರೈತರ ಜೀವನ ಉತ್ತಮ ಗೊಂಡಿತು. ಬಡವರಿಗೆ ಪರಿಹಾರ ದೊರಕಿಸುವ ವ್ಯವಸ್ಥೆಯೊಂದು ಜಾರಿಗೆ ಬಂತು. ಅಂಚೆಯ ವ್ಯವಸ್ಥೆ ಸುಗಮಗೊಂಡಿತು. ಹೀಗೆ ಆಡಳಿತದ ಎಲ್ಲ ಕ್ಷೇತ್ರಗಳಲ್ಲೂ ಸುಧಾರಣೆಗಳನ್ನು ತಂದ ಘಿಯಾಸ್-ಉದ್-ದೀನ್ ಕವಿಜನಾಶ್ರಯನೂ ಆಗಿದ್ದ. ಭಾರತದ ಗಿಳಿ ಎನಿಸಿದ ಪಾರಸೀ ಕವಿ ಅಮೀರ್ ಖುಸ್ರು ಈತನ ಆಸ್ಥಾನ ಕವಿಯಾಗಿದ್ದ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಭಾರತದ ಇತಿಹಾಸ
ಅವಸ್ಥಾನಿಯಮ
ಉಷ್ಣಬಲವಿಜ್ಞಾನದಲ್ಲಿ, ಅವಸ್ಥಾನಿಯಮವು "pVT" ವ್ಯವಸ್ಥೆಗಳನ್ನು ನಿರ್ಣಯಿಸುವ ಒಂದು ಸಾರ್ವತ್ರಿಕ ತತ್ತ್ವ.
ಮೂಲತತ್ವಗಳು
ಮುಚ್ಚಿದ ಆವರಣದಲ್ಲಿ ಸುಣ್ಣಕಲ್ಲನ್ನು ಕಾಯಿಸಿದಾಗ ಕ್ಯಾಲ್ಷಿಯಂ ಆಕ್ಸೈಡು ಮತ್ತು ಕಾರ್ಬನ್ ಡೈಯಾಕ್ಸೈಡು ಉತ್ಪತ್ತಿಯಾಗುವುವು. ಈ ಕ್ರಿಯೆಯನ್ನು ಕೆಳಕಂಡ ಸಮೀಕರಣದಿಂದ ಸೂಚಿಸಬಹುದು:
CaCO3 → CaO + CO2 (s)   (s)   (g) ಕ್ರಿಯೆಯಲ್ಲಿ ಭಾಗಿಗಳಾದ ವಸ್ತುಗಳ ಭೌತಸ್ಥಿತಿಯನ್ನು ಘನರೂಪವಾಗಿದ್ದರೆ s, ಅನಿಲಸ್ಥಿತಿಯಲ್ಲಿದ್ದರೆ g, ದ್ರವವಾಗಿದ್ದರೆ l ಎಂದು ಸೂಚಿಸುವುದು ಪದ್ಧತಿ. ಪ್ರಾರಂಭದಲ್ಲಿ ಮುಂದುವರೆಯುವ ಕ್ರಿಯಾವೇಗ ಹೆಚ್ಚಾಗಿದ್ದು, ಹಿಂಜರಿಯುವ ಕ್ರಿಯಾವೇಗ ಕಡಿಮೆಯಾಗಿರುತ್ತದೆ. ಕಾಲಕ್ರಮದಲ್ಲಿ ಎರಡು ಕ್ರಿಯಾವೇಗಗಳೂ ಸಮನಾಗಿ ರಾಸಾಯನಿಕ ಸಮಸ್ಥಿತಿ ಏರ್ಪಡುತ್ತದೆ. ಪರಿಣಾಮವಾಗಿ ಹಿಮ್ಮರಳುವ ಕ್ರಿಯೆಗಳು ಎಂದೂ ಪೂರ್ಣವಾಗಿ ನಡೆಯುವುದಿಲ್ಲ. ಇಂಥ ಕ್ರಿಯೆಗಳಲ್ಲಿ ಭಾಗಿಗಳಾದ ವಸ್ತುಗಳು ಭಿನ್ನ ಸ್ಥಿತಿಯಲ್ಲಿದ್ದರೆ ಆ ವಸ್ತು ಸಮುದಾಯವನ್ನು ಭಿನ್ನಾಂಶ ಮಂಡಲ (ಹೆಟಿರೊಜೀನಿಯಸ್ ಸಿಸ್ಟಮ್) ಎನ್ನುತ್ತಾರೆ. ವಿವಿಧ ಪ್ರಯೋಗ ಸ್ಥಿತಿಯಲ್ಲಿ ಭಿನ್ನಾಂಶ ಮಂಡಲ ಹೇಗೆ ವರ್ತಿಸುವುದೆಂಬುದನ್ನು ಅವಸ್ಥಾ ನಿಯಮ ಸಾರುತ್ತದೆ. ರಾಸಾಯನಿಕ ಸಮಸ್ಥಿತಿಯಲ್ಲಿರುವ ಭಿನ್ನಾಂಶ ಮಂಡಲದ ಅವಸ್ಥಾಂಕ ಮತ್ತು ಸ್ವಾತಂತ್ರ್ಯಾಂಕಗಳ ಮೊತ್ತ, ಅದರ ಘಟಕಾಂಶ ಮತ್ತು 2ರ ಮೊತ್ತಕ್ಕೆ ಸಮನಾಗಿರುತ್ತದೆ. ಸಾಂಕೇತಿಕವಾಗಿ P + F = C + 2 ಎಂದಾಗುತ್ತದೆ. ಇದೇ ಅವಸ್ಥಾನಿಯಮ. ೧೮೭೬ರಲ್ಲಿ ಪ್ರಸಿದ್ಧ ಅಮೆರಿಕನ್ ವಿಜ್ಞಾನಿಯಾದ ಜೋಸೆಫ್ ವಿಲ್ಲಾರ್ಡ್ ಗಿಬ್ಸ್‌ನು ಈ ಸೂತ್ರವನ್ನು ರೂಪಿಸಿದ. ನಿರ್ದಿಷ್ಟ ಸಂದರ್ಭಗಳಿಗೆ ಅದನ್ನು ಅನ್ವಯಿಸಿ, ಪರೀಕ್ಷಿಸಿ ನಿಯಮದ ಯತಾರ್ಥ್ಯವನ್ನು ಶ್ರುತಪಡಿಸಿದ ಕೀರ್ತಿ ರೂಜ್ ಬ್ರೂಮನಿಗೆ ಸಲ್ಲುವುದು. ಉಷ್ಣಚಲನಶಾಸ್ತ್ರದ ಆಧಾರದಿಂದ ಈ ನಿಯಮ ಅನುಮಾನಿತವಾಗಿದೆ. ಇದರ ತಾರ್ಕಿಕ ನಿರೂಪಣೆಯಲ್ಲಿ ವಸ್ತು ರಚನೆಯ ಬಗ್ಗೆ ಯಾವ ಕಲ್ಪನೆಯನ್ನೂ ಬಳಸಿಲ್ಲ. ಇದರಿಂದ ಈ ನಿಯಮಕ್ಕೆ ಅಪವಾದಗಳೇ ಇಲ್ಲ.
ಈಗ ನಿಯಮ ನಿರೂಪಣೆಯಲ್ಲಿ ಉಪಯೋಗಿಸಿರುವ ಸಂಕೇತಗಳನ್ನು ಪರಿಶೀಲಿಸೋಣ. P ಎಂಬುದು ಮಂಡಲದಲ್ಲಿರುವ ಅವಸ್ಥೆಗಳ (ಫೇಸಸ್) ಸಂಖ್ಯೆಯನ್ನು ಸೂಚಿಸುತ್ತದೆ. ಆದುದರಿಂದ ಅದಕ್ಕೆ ಅವಸ್ಥಾಂಕ ಎಂದು ಹೆಸರಾಗಿದೆ. F ಎಂಬುದು ಮಂಡಲಕ್ಕೆ ವರ್ತನಾ ಸ್ವಾತಂತ್ರ್ಯ ಎಷ್ಟರಮಟ್ಟಿಗಿದೆ ಎಂಬುದನ್ನು ನಿರ್ದೇಶಿಸುವುದರಿಂದ ಅದನ್ನು ಸ್ವಾತಂತ್ರ್ಯಾಂಕ (ಡಿಗ್ರೀ ಆಫ್ ಫ್ರೀಡಮ್) ಎನ್ನಲಾಗಿದೆ. ಹಾಗೆಯೇ ಮಂಡಲದಲ್ಲಿರುವ ಸಕ್ರಿಯವಾದ ಅಂಗವಸ್ತುಗಳ ಸಂಖ್ಯೆಯನ್ನು C ಪ್ರತಿನಿಧಿಸುತ್ತದೆ. ಆದುದರಿಂದ ಅದನ್ನು ಘಟಕಾಂಕ ಎಂದು ಕರೆಯುವರು. ಈ ಪದಗಳ ವಿವರವಾದ ಅರ್ಥ ಹೀಗಿದೆ: ಶೋಧನೆಯ ಕಾಲದಲ್ಲಿ ವೀಕ್ಷಣೆಗೆ ಒಳಪಟ್ಟ ಕಾರ್ಯಕ್ಷೇತ್ರವೇ ಮಂಡಲ (ಸಿಸ್ಟಮ್) ಅದಕ್ಕೆ ಹೊರತಾದ ಬಾಹ್ಯಜಗತ್ತೇ ಆವರಣ (ಸರೌಂಡಿಂಗ್ಸ್). ಮಂಡಲದ ವರ್ತನೆಯನ್ನು ತನಿಖೆ ಮಾಡಲು ಸಹಾಯಕವಾದ ಉಪಕರಣಗಳೂ ವೀಕ್ಷಕನಾದ ವಿಜ್ಞಾನಿಯೂ ಆವರಣದಲ್ಲಿರುತ್ತಾರೆ. ಮಂಡಲದಲ್ಲಿ ವಿವಿಧ ಭಾಗಗಳಿರುತ್ತವೆ. ಪ್ರತಿಯೊಂದು ಭಾಗವೂ ಸಮಾನ ಪರಿಮಾಣ ಹೊಂದಿರಬಹುದು, ಭೌತಿಕವಾಗಿ ವ್ಯಕ್ತವಾಗಬಹುದು, ಇಂದ್ರಿಯಾನುಭವಕ್ಕೆ ಸಿಲುಕಬಹುದು, ಭಟ್ಟಿ ಇಳಿಸುವುದು, ಶೋಧಿಸುವುದು ಇತ್ಯಾದಿ ಸುಲಭೋಪಾಯಗಳಿಂದ ಬೇರ್ಪಡಿಸುವಂತಿರಬಹುದು. ಈ ಸಮಸ್ತ ಗುಣಗಳನ್ನೂ ಪಡೆದಿರುವ ಮಂಡಲದ ಪ್ರತಿಯೊಂದು ಭಾಗವೂ ಒಂದು ಅವಸ್ಥೆ ಎನಿಸಿಕೊಳ್ಳುತ್ತದೆ. ಈ ಅವಸ್ಥೆಗಳನ್ನು ಪರಸ್ಪರ ಪ್ರತ್ಯೇಕಿಸುವ ಎಲ್ಲೆಯ ಗೆರೆಗಳಿರುತ್ತವೆ (ಫೇಸ್ ಬೌಂಡರೀಸ್).
ಉದಾಹರಣೆಗಳು
ಮಂಜುಗಡ್ಡೆ ನೀರು  ನೀರಾವಿ
CaCO3 ↔ CaO + CO2 (s)   (s)   (g) ಮಂಡಲದಲ್ಲಿ ಕ್ಯಾಲ್ಷಿಯಂ ಕಾರ್ಬೊನೇಟ್ ಮತ್ತು ಕ್ಯಾಲ್ಷಿಯಂ ಆಕ್ಸೈಡ್ ಘನವಸ್ತುಗಳು ಒಂದೊಂದು ಅವಸ್ಥೆಯೆಂದು ಲೆಕ್ಕ ಹಿಡಿದರೆ ಒಟ್ಟು ಮೂರು ಅವಸ್ಥೆಗಳು ಇದ್ದಂತಾಗುತ್ತದೆ. ಪರಸ್ಪರ ಮಿಳಿತವಾಗದೆ, ಬೇರೆ ಬೇರೆ ಪದರಗಳಾಗಿ ನಿಲ್ಲುವ ಎಣ್ಣೆ ಮತ್ತು ನೀರುಗಳ ಮಿಶ್ರಣದಲ್ಲಿ ಪ್ರತಿಯೊಂದು ದ್ರವವೂ ಒಂದು ಅವಸ್ಥೆ. ಪರ್ಯಾಪ್ತ ದ್ರಾವಣದಲ್ಲಿ ಹುಡಿ ಉಪ್ಪು ವಿಲೀನವಾಗದೆ ಉಳಿದಿದ್ದರೆ, ಶೇಷವಸ್ತು ಮತ್ತು ದ್ರಾವಣಗಳೆಂಬ ಎರಡು ಅವಸ್ಥೆಗಳಿವೆ ಎನ್ನಬೇಕು. ಭಾಗಶಃ ವಿಲೀನವಾಗುವ ದ್ರವಗಳು, ಅವುಗಳ ಸಾಪೇಕ್ಷ ತೂಕಗಳಿಗೆ ಅನುಗುಣವಾಗಿ ಪ್ರತಿಯೊಂದೂ ಅವಸ್ಥೆಯಾಗಬಹುದು ಅಥವಾ ಆಗದಿರಬಹುದು. ನಿದರ್ಶನವಾಗಿ 5% ಕಾರ್ಬಾಲಿಕ್ ಆಮ್ಲವಿರುವ ನೀರು ಮತ್ತು 5% ನೀರಿರುವ ಕಾರ್ಬಾಲಿಕಾಮ್ಲಗಳಲ್ಲಿ ಏಕರೀತಿಯ ಒಂದೇ ಪದರವಿರುವುದರಿಂದ, ಅದರಲ್ಲಿರುವ ಅವಸ್ಥೆ ಒಂದು. ಅದೇ ಸಮಪ್ರಮಾಣ ನೀರು ಮತ್ತು ಕಾರ್ಬಾಲಿಕ್ ಆಮ್ಲವಿರುವ ಮಿಶ್ರಣದಲ್ಲಿ ಎರಡು ಪದರಗಳು ತೋರಿಬರುವುದರಿಂದ, ಅವು ದ್ರಾವಣಗಳೆನಿಸಿಕೊಳ್ಳುವುದರಿಂದ, ಅವುಗಳಲ್ಲಿರುವ ಅವಸ್ಥೆ ಕೇವಲ ಒಂದು. ತಾಮ್ರ ಮತ್ತು ಸತುಗಳಿಂದಾದ ಹಿತ್ತಾಳೆಯಲ್ಲಿರುವ ಲೋಹಗಳನ್ನು ನೇರವಾಗಿ ಗುರುತಿಸಲು ಅಥವಾ ಸುಲಭವಾಗಿ ಬೇರ್ಪಡಿಸಲು ಸಾಧ್ಯವಾಗದಿರುವುದೇ ಇದಕ್ಕೆ ಸಾಕ್ಷಿ.
ಮಳೆ (ಚಲನಚಿತ್ರ)
ಮಳೆ 2015 ರ  ಕನ್ನಡ ಭಾಷೆಯ ರೊಮ್ಯಾಂಟಿಕ್ ಹಾಸ್ಯ ಚಿತ್ರವಾಗಿದ್ದು, ತೇಜಸ್ ನಿರ್ದೇಶಿಸಿದ್ದಾರೆ ಮತ್ತು ಆರ್. ಚಂದ್ರು ಅವರ ಹೋಮ್ ಬ್ಯಾನರ್ ಅಡಿಯಲ್ಲಿ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಪ್ರೇಮ್ ಕುಮಾರ್ ಮತ್ತು ಅಮೂಲ್ಯ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಬಹುತೇಕ ಚಿತ್ರೀಕರಣ ಬೆಂಗಳೂರು ಮತ್ತು ಸಕಲೇಶಪುರದಲ್ಲಿ ನಡೆದಿದೆ. ಚಲನಚಿತ್ರವು 7 ಆಗಸ್ಟ್ 2015 ರಂದು ಬಿಡುಗಡೆಯಾಗಿದೆ.